open-index/open-wikipedia-markdown huggingface dataset:
ജോകോടോകോ ആൻറ്പിറ്റ

**ജോകോടോകോ ആൻറ്പിറ്റ** (*Grallaria ridgelyi*) ഇക്വഡോറിലും പെറുവിലും കാണപ്പെടുന്ന വംശനാശ ഭീഷണി നേരിടുന്ന ആൻറ്പിറ്റ പക്ഷിയാണ്. ഈ പക്ഷിയെ ആദ്യമായി കണ്ടെത്തിയത് 1997-ൽ ആണെങ്കിലും ശാസ്തീയമായി വിവരണം നല്കിയത് 1999-ൽ ആയിരുന്നു.

## വിവരണം
ജോകോടോകോ ആൻറ്പിറ്റ ഒരു വലിയ (150-200 ഗ്രാം) ആൻറ്പിറ്റയാണ്. സ്ട്രൈക്കിങ് ഹെഡ് പാറ്റേൺ ടഫ്റ്റ്സ്, കണ്ണുകൾക്ക് താഴെ വെള്ളനിറത്തിലുള്ള തൂവലുകൾ എന്നിവ ഇതിന്റെ പ്രത്യേകതയാണ്. ഇതിന്റെ ഗാനം റൂഫസ്-ബാൻഡഡ് മൂങ്ങയുമായി സമാനത കാണിക്കുന്നു.

## ടാക്സോണമി
ചെസ്റ്റ്നട്ട്- നേപ്ഡ് ആൻറ്പിറ്റ, പെയിൽ ബിൽഡ് ആൻറ്പിറ്റ എന്നിവരാണ് ജോകോടോകോ ആൻറ്പിറ്റയുടെ ഏറ്റവും അടുത്ത ബന്ധുക്കൾ.

## അവലംബം

## ബാഹ്യ ലിങ്കുകൾ
* Jocotoco Antpitta (Grallaria ridgelyi): change of status required? – BirdLife International's Globally Threatened Bird Forum.
*BirdLife International: Jocotoco Antpitta Species Factsheet. Retrieved 2007-FEB-22.
*World Land Trust: Jocotoco Antpitta ''Grallaria ridgelyi'' . Retrieved 2007-FEB-22.

വർഗ്ഗം:പെറുവിലെ പക്ഷികൾ
വർഗ്ഗം:പെറുവിയൻ ആൻഡെസ് പക്ഷികൾ
സ്റ്റാനിസ്ലാവ് പെട്രോവ്

**സ്റ്റാനിസ്ലാവ് യെവ്ഗ്രഫോവിച്ച് പെട്രോവ്** (റഷ്യൻ: Станислав Евграфович Петров; 7 സെപ്റ്റംബർ 1939 - 19 മെയ് 2017) സോവിയറ്റ് എയർ ഡിഫൻസ് ഫോഴ്സിന്റെ ലഫ്റ്റനന്റ് കേണൽ ആയിരുന്നു. 1983-ലെ സോവിയറ്റ് യൂണിയന്റെ ആണവ തെറ്റായ അലാറം സംഭവത്തിൽ നിർണ്ണായകമായ തീരുമാനമെടുത്ത സംഭവവുമായി ബന്ധപ്പെട്ട് "ആണവയുദ്ധത്തിൽ നിന്ന് ലോകത്തെ രക്ഷിക്കാൻ കഴിഞ്ഞ ഏക വ്യക്തി" എന്നറിയപ്പെട്ടു. 2004 മേയ് 21-ന് സാൻ ഫ്രാൻസിസ്കോ അസോസിയേഷൻ ഓഫ് വേൾഡ് സിറ്റിസൺസ് പെട്രൊവിന് ലോക വേൾഡ് സിറ്റിസൻ അവാർഡും ഒരു ട്രോഫിയും 1,000 ഡോളറും സമ്മാനിച്ചു.

അമേരിക്കയും റഷ്യയും ശീതയുദ്ധം നടന്നുകൊണ്ടിരിക്കുമ്പോൾ ഒക്കോ ആണവനിരോധന വ്യവസ്ഥയുടെ കമാൻഡർ സെന്ററിലെ ഡ്യൂട്ടി ഓഫീസറായി പെട്രോവ് പ്രവർത്തിക്കുകയായിരുന്നു. അമേരിക്കയുടെ ആക്രമണങ്ങളെ മുൻകൂട്ടിയറിയാനുള്ള മോണിറ്റർ സംവിധാനങ്ങളുടെ ചുമതലയുള്ള ഓഫീസറായിരുന്നു അദ്ദേഹം. 1983 സെപ്റ്റംബർ 26-ന് സോവിയറ്റ് സേന കൊറിയൻ എയർലൈൻസ് ഫ്ലൈറ്റ് 007 നെ വെടിവച്ച് മൂന്നു ആഴ്ചയ്ക്കുശേഷം അമേരിക്കയിൽ നിന്ന് ഒരു മിസ്സൈൽ വിക്ഷേപിച്ചതായും പിന്നീട് അതിനെ പിന്തുടർന്ന് അഞ്ചു എണ്ണം കൂടി വിക്ഷേപിച്ചതായി കണ്ടു. പെട്രോവ് തെറ്റായ അലാറമായാണ് ഈ റിപ്പോർട്ടുകളെ വിലയിരുത്തിയത്. ഉത്തരവുകൾ അനുസരിക്കാതിരിക്കാനുള്ള അദ്ദേഹത്തിന്റെ തീരുമാനം സോവിയറ്റ് സൈനിക പ്രോട്ടോക്കോളിനെതിരായിരുന്നു.അമേരിക്കൻ ഐക്യനാടുകളിലും അതിന്റെ നാറ്റോ (NATO) സഖ്യശക്തികളുടേയും വലിയ തോതിലുള്ള ആണവയുദ്ധത്തിന് കാരണമായേക്കാവുന്ന പ്രതികാരം നിറഞ്ഞ ആണവ ആക്രമണത്തെ തടയാൻ കഴിയുന്നതായിരുന്നു പെട്രോവിന്റെ നിലപാട്. പിന്നീട് സോവിയറ്റ് യൂണിയന്റെ ഉപഗ്രഹ മുന്നറിയിപ്പ് സംവിധാനം ശരിയല്ലെന്ന് അന്വേഷണത്തിൽ തെളിഞ്ഞു.മിസൈലെന്ന നിലയിൽ മോണിറ്ററിൽ കണ്ട ചിത്രങ്ങൾ മേഘപാളികളിൽ തട്ടിയ സൂര്യരശ്മിയുടെ പ്രതീകമായിരുന്നു. 1991-ൽ സോവിയറ്റ് യൂണിയന്റെ പതനത്തിനുശേഷം കേണൽ ജനറലായിരുന്ന യൂറിവോട്ടിൻസേവാണ് ഈ സംഭവം ലോകത്തെയറിയിച്ചത്.

## ഇതും കാണുക
* Vasili Arkhipov – a Soviet Naval officer who refused to launch a nuclear torpedo during the 1962 Cuban Missile Crisis
* List of nuclear close calls

## അവലംബം

## ബാഹ്യ ലിങ്കുകൾ

*BrightStarSound.com a tribute website, multiple pages with photos and reprints of various articles about Petrov
*Nuclear War:  Minuteman
*

വർഗ്ഗം:1939-ൽ ജനിച്ചവർ
വർഗ്ഗം:2017-ൽ മരിച്ചവർ
വർഗ്ഗം:ന്യുമോണിയ ബാധിച്ച് മരിച്ചവർ
വർഗ്ഗം:സോവിയറ്റ് യൂണിയന്റെ ശീതയുദ്ധ സൈനിക ചരിത്രം
വർഗ്ഗം:സോവിയറ്റ് എയർ ഡിഫൻസ് ഫോഴ്സ് ഉദ്യോഗസ്ഥർ
ലോറൻ ഗ്രഹാം

**ലോറൻ ഗ്രഹാം** (ജനനം: മാർച്ച് 16, 1967) ഒരു അമേരിക്കൻ അഭിനേത്രിയും എഴുത്തുകാരിയുമാണ്. ഗോൾമോർ ഗേൾസ് (2000-2007, 2016) എന്ന ടെലിവിഷൻ പരമ്പരയിലെ ലോറെലേ ഗിൽമോർ എന്ന കഥാപാത്രമാണ് അവർക്ക് ഏറ്റവും കൂടുതൽ പ്രശസ്തി നേടിക്കൊടുത്തത്. ഈ വേഷത്തിന് ഒരു സ്ക്രീൻ ആക്ടേഴ്സ് ഗിൽഡ്, ഗോൾഡൻ ഗ്ലോബ്, സാറ്റലൈറ്റ് അവാർഡുകൾക്ക് നാമനിർദ്ദേശ ചെയ്യപ്പെടുകയും, പേരന്റ്ഹുഡ് (2010-2015) എന്ന എൻബിസി ടെലിവിഷൻ പരമ്പരയിൽ  സാറാ ബ്രാവർമാൻ എന്ന വേഷത്തിലൂടെ ശ്രദ്ധേയമായ അഭിനയം കാഴ്ച്ചവയ്ക്കുകയും ചെയ്തു.

ലോറൻ ഗ്രഹം അഭിനയിച്ച ചിത്രങ്ങളിൽ സ്വീറ്റ് നവംബർ (2001), ബാഡ് സാന്റാ (2003), ദി പാസെഫിയർ (2005), ബിക്കോസ് ഐ സെഡ് സോ (2007), ഇവാൻ ആൾമൈറ്റി (2007) എന്നിവ ഉൾപ്പെടുന്നു. 2013 ൽ ബല്ലന്റൈൻ ബുക്സ് അവരുടെ തന്റെ ആദ്യ നോവലായ 'സംഡേ, സംഡേ, മേബി' പ്രസിദ്ധീകരിച്ചിരുന്നു.

## ആദ്യകാലം
ലോറൻ ഹെലൻ ഗ്രഹാം 1967 മാർച്ച് 16 ന് ഹൊണോലുലുവിൽ ജനിച്ചു. അവരുടെ മാതാവ്, ഡോണ ഗ്രാൻറ്, ഒരു ഫാഷൻ ബയറും, പിതാവ് ലോറൻസ് ഗ്രഹാം, നാഷണൽ കൺഫെക്ഷണേർസ് അസോസിയേഷന്റെ പ്രസിഡന്റു പദം വഹിക്കുന്ന കാൻഡി വ്യവസായ ലോബിയിസ്റ്റുമായിരുന്നു. തന്റെ പിതാവിന്റെ കത്തോലിക്കാ വിശ്വാസത്തിലാണ് ഗ്രഹാം വളർന്നത് (അമ്മ വഴിയുള്ള മുത്തച്ഛൻ ഒരു ബാപ്റ്റിസ്റ്റ് മന്ത്രിയായിരുന്നു) അവർ ഐറിഷ്, ഇംഗ്ലീഷ്, സ്കോട്ടിഷ് വംശാവലിയിലുള്ളയാളായിരുന്നു. പിതാവ് വിയറ്റ്നാമിൽ ഏജൻസി ഫോർ ഇന്റർനാഷണൽ ഡവലപ്മെന്റിനു വേണ്ടി പ്രവർത്തിക്കുന്ന അവർ കുറച്ചു വർഷത്തോളം ജപ്പാനിൽ ജീവിച്ചിരുന്നു (ഒരു മിഷണറിയുടെ മകളായ മാതാവും ജപ്പാനിലാണു വളർന്നത്).

## അഭിനയരംഗം

## അവലംബം

വർഗ്ഗം:1967-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ വനിതാ നോവലിസ്റ്റുകൾ
ബാഡ് മുണ്ടർ

ജർമ്മനിയിലെ ലോവർ സാക്സണിയിലെ ഹമീലിൻ-പിർമോണ്ട് ജില്ലയിലുള്ള ഒരു നഗരമാണ് **ബാഡ് മുണ്ടർ** (also: Bad Münder am Deister). ഹാമിലിനു വടക്ക് കിഴക്ക് 15 കിലോമീറ്റർ (9.3 മൈൽ) അകലത്തിൽ ഡെയ്സ്റ്റർ-സുന്റൽ താഴ്വരയിലെ ഡെയ്സ്റ്റർ കുന്നുകളുടെ തെക്കുവശത്താണ് ഇത് സ്ഥിതി ചെയ്യുന്നത്.

## നഗരത്തിലെ പുത്രന്മാരും പുത്രിമാരും
* ജോർജ് ഫിലിപ് ഹോൽഷെർ (1792-1852), ഒഫ്താൽമോളജിസ്റ്റ്
* ക്രിസ്ത്യൻ ലുഡ്വിഗ് ഫ്ലോഹിച്ച് (14 ജൂൺ 1799-11 മാർച്ച് 1870), ഹൊയയിൽ ആരാച്ചാർ
* ഓഗസ്റ്റ് പോട്ട് (1802-ൽ മരിച്ചു), ഭാഷാശാസ്ത്രജ്ഞൻ
* ഫ്രെഡറിക് വിൽഹെം നോൾട്ട് (1880-1952), രാഷ്ട്രീയക്കാരൻ (ജർമ്മൻ-ഹാനോവർയൻ പാർട്ടി)
* ലിയോവിപ്ലർ (1890-1958), എഴുത്തുകാരൻ
* ഹാൻസ് പൈഫ് (1909 ൽ ഇമാബെക്ഹൗസൻ, 1996-ൽ അന്തരിച്ചു), ജന്തുശാസ്ത്രജ്ഞൻ, എൻജോമിറ്റിസ്റ്റ്, യൂണിവേഴ്സിറ്റി അധ്യാപകൻ
* ഹിൽദെർഗാർഡ് ഫാൽക് (1949 ൽ നെറ്റാൽരേഡിയിൽ ജനനം) ഒളിമ്പിക് ചാമ്പ്യൻ റണ്ണറായിരുന്നു
* കാൾ മാർട്ടിൻ ഹെൻഷൽ (ജനനം 1950), രാഷ്ട്രീയക്കാരൻ, അലയൻസ് 90 / ഗ്രീൻസ്
* ഫ്രാങ്ക് ജെലിൻസ്കി (ജനനം 1953), റേസിംഗ് ഡ്രൈവർ

## അവലംബം

## ബാഹ്യ ലിങ്കുകൾ
* Official website (municipal)
* Official website (tourism)

വർഗ്ഗം:ലോവർ സാക്സണിയിലെ നഗരങ്ങൾ
വർഗ്ഗം:ജർമ്മനിയിലെ നഗരങ്ങൾ
ബീക്ക്ഹുസൈൻ

**ബീക്ക്ഹുസൈൻ** പരമാരിബൊ ജില്ലയിൽ സ്ഥിതി ചെയ്യുന്ന ഒരു കരിമ്പിൻ തോട്ടമായിരുന്നു. ഇപ്പോൾ സുരിനാമിലെ റിസോർട്ട് ആയി പ്രവർത്തിക്കുന്നു. 2012-ലെ സെൻസസിൽ ഇവിടത്തെ ജനസംഖ്യ 17,185 ആയിരുന്നു. 

## അവലംബം

വർഗ്ഗം:പരമാരിബൊ ജില്ലയിലെ ജനവാസകേന്ദ്രങ്ങൾ
വർഗ്ഗം:സുരിനാമിലെ റിസോർട്ടുകൾ
സെൻട്രം, പരമാരിബൊ

സുരിനാമിലെ പരമാരിബൊ ജില്ലയിൽ സ്ഥിതി ചെയ്യുന്ന ഒരു റിസോർട്ടാണ് **സെൻട്രം.**2012 ലെ സെൻസസിലെ ഇവിടത്തെ ജനസംഖ്യ 20,631 ആയിരുന്നു.
## അവലംബം

വർഗ്ഗം:പരമാരിബൊ ജില്ലയിലെ ജനവാസകേന്ദ്രങ്ങൾ
വർഗ്ഗം:സുരിനാമിലെ റിസോർട്ടുകൾ
വെഗ് നാർ സീ

സുരിനാമിലെ പരമാരിബൊ ജില്ലയിൽ സ്ഥിതി ചെയ്യുന്ന ഒരു റിസോർട്ടാണ് **വെഗ് നാർ സീ.** 2012 ലെ സെൻസസിലെ ഇവിടത്തെ ജനസംഖ്യ 16,037 ആയിരുന്നു. 

## അവലംബം

വർഗ്ഗം:സുരിനാമിലെ റിസോർട്ടുകൾ
വർഗ്ഗം:പരമാരിബൊ ജില്ലയിലെ ജനവാസകേന്ദ്രങ്ങൾ
പോൺട്ബ്യൂടെൻ

സുരിനാമിലെ പരമാരിബൊ ജില്ലയിൽ സ്ഥിതി ചെയ്യുന്ന ഒരു റിസോർട്ടാണ് **പോൺട്ബ്യൂടെൻ**. 2012-ലെ സെൻസസ് പ്രകാരം ഇവിടത്തെ ജനസംഖ്യ 23.211 ആയിരുന്നു.

## അവലംബം

വർഗ്ഗം:സുരിനാമിലെ റിസോർട്ടുകൾ
വർഗ്ഗം:പരമാരിബൊ ജില്ലയിലെ ജനവാസകേന്ദ്രങ്ങൾ
ഡെവൺ ദ്വീപ്

**ഡെവൺ ദ്വീപ്** (Inuit: ടാറ്റ്ലറടിട്) കാനഡയിലെ ഒരു ദ്വീപും, ഭൂമിയിലെ ജനവാസമില്ലാത്ത ഏറ്റവും വലിയ ദ്വീപുമാണ്. ഇതു കാനഡയിലെ നുനാവടിലുള്ള ക്വിക്കിഖ്ട്ടാലുക് മേഖലയിൽ ബാഫിൻ ഉൾക്കടലിലാണു സ്ഥിതിചെയ്യുന്നത്. കനേഡിയൻ ആർട്ടിക് ദ്വീപസമൂഹങ്ങളിലെ വലിയ അംഗങ്ങളിലൊന്നായ ഇത് കാനഡയുടെ ആറാമത്തെ വലിയ ദ്വീപും ക്വീൻ എലിസബത്ത് ദ്വീപുകളിലെ രണ്ടാമത്തെ വലിയ ദ്വീപും ലോകത്തിലെ 27 ആമത്തെ വലിയ ദ്വീപുമാണ്. പ്രീകാമ്പ്രിയൻ കാലഘട്ടത്തിലെ ഗ്നെയിസ് (അട്ടിയട്ടിയായി കിടക്കുന്നതും വ്യത്യസ്ത ധാതുക്കൾ അടങ്ങിയിരിക്കുന്നതുമായ മെറ്റാമോർഫിക് പാറക്കെട്ടുകൾ), പാലിയോസോയിക് കാലഘട്ടത്തിലെ അവസാദ ശിലകൾ, ഷെയ്ൽ എന്നിവയാൽ രൂപീകൃതമായ ഈ ദ്വീപിന്റെ ആകെ വലിപ്പം 55,247 ചതുരശ്ര കിലോമീറ്റർ (21,331 ചതുരശ്ര മൈൽ) ആണ് (ക്രോയേഷ്യയേക്കാൾ ഒരൽപ്പം ചെറുത്). ആർട്ടിക് കോർഡില്ലേറയുടെ ഭാഗമായ 1,920 മീറ്റർ (6,300 അടി) ഉയരമുള്ള ഡെവൺ ഐസ് കാപ് ആണ് ഇവിടുത്തെ ഏറ്റവും ഉയർന്ന സ്ഥലം. ട്ര്യൂട്ടർ മലനിരകൾ, ഹഡ്ഡിംഗ്ടൺ പർവ്വതനിര, കന്നിംഗ്ഘാം മലനിരകൾ തുടങ്ങി നിരവധി ചെറിയ പർവ്വതനിരകൾ ഇവിടെ സ്ഥിതിചെയ്യുന്നു. അതിന്റെ ഉപരിതലത്തിന്റെ ചൊവ്വയുടെ സാദൃശ്യത ശാസ്ത്രജ്ഞന്മാരുടെ ശ്രദ്ധ ആകർഷിച്ചിട്ടുണ്ട്.

## ചരിത്രം
1616-ൽ റോബിൻ ബൈലോട്ട്, വില്യം ബാഫിൻ എന്നിവരാണ് ദ്വീപു ദർശിച്ച ആദ്യ യൂറോപ്യൻ വംശജർ. 1819-20 കാലഘട്ടത്തിൽ വില്യം എഡ്വേർഡ് പാരി ഈ ദ്വീപിന്റെ തെക്കൻ തീരം ഭൂപടത്തിൽ രേഖപ്പെടുത്തുകയും ഇംഗ്ലണ്ടിലെ ഡെവൺ കൌണ്ടിയുടെ പേരിൽനിന്ന് വടക്കൻ ഡെവൺ എന്നു നാമകരണം നടത്തുകയും 1800-കളുടെ അവസാനത്തോടെ ഡെവൺ ദ്വീപ് എന്നു പേരു മാറ്റുകയും ചെയ്തു. 1850-ൽ എഡ്വിൻ ഡെ ഹാവൻ വെല്ലിംഗ്ടൺ ചാനലിലേയ്ക്കു നാവികയാത്ര നടത്തുകയും അവിടനിന്ന് ഗ്രിന്നൽ ഉപദ്വീപ് ദർശിക്കുകയുമുണ്ടായി. 

1924 ൽ ഡുണ്ടാസ് ഹാർബറിൽ ഒരു കാവൽപ്പുര സ്ഥാപിക്കപ്പെട്ടു. ഒൻപത് വർഷങ്ങൾക്കുശേഷം ഇത് ഹഡ്സൺസ് ബേ കമ്പനിക്ക് പാട്ടത്തിനു കൊടുത്തു.  രോമ ഉത്പന്നങ്ങൾക്കുണ്ടായ വിലയിടിവിന്റെ ഫലമായി 1934 ൽ ഇവിടെ താമസിച്ചിരുന്ന 53 ബാഫിൻ ദ്വീപ് ഇന്യൂട്ട് കുടുംബങ്ങൾ കൂട്ടംപിരിഞ്ഞുപോകാനിടയായി. കാറ്റും കഠിനമായ തണുത്ത കാലാവസ്ഥയുമായതിനാൽ 1936 ൽ ഇന്യൂട്ടുകൾ ഇവിടം വിട്ടുപോകുന്നതിനു താത്പര്യപ്പെട്ടത് ഒരു ദുരന്തമായി കണക്കാക്കപ്പെട്ടു.  ഡുണ്ടാസ് ഹാർബർ 1940-കളുടെ അവസാനത്തിൽ വീണ്ടും ജനവാസമുണ്ടായെങ്കിലും 1951 ൽ ഇത് വീണ്ടും അടച്ചുപൂട്ടി. ഏതാനും കെട്ടിടങ്ങളുടെ അവശിഷ്ടങ്ങൾ മാത്രമേ ഇപ്പോഴിവിടെ നിലനിൽക്കുന്നുള്ളൂ.

## അവലംബം

വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
ചെന്നീലിക്കാളി

സ്റ്റാർലിങ്ങ് കൂടുംബത്തിൽപ്പെട്ട മൈനയോളം വലിപ്പമുള്ള ഒരു പക്ഷിയാണ് ചെന്നീലിക്കാളി (*Agropsar sturninus*). കിഴക്കൻ ഏഷ്യ മുതൽ കിഴക്കൻ മംഗോളിയ വരെയും തെക്ക് കിഴക്കൻ റഷ്യ മുതൽ വടക്കേ കൊറിയയും മധ്യ ചൈനവരെയും ഈ പക്ഷി വിതരണം ചെയ്യപ്പെട്ടിരിക്കുന്നു. ഇന്ത്യയിൽ അപൂർവ്വമായി കാണുന്ന ഈ പക്ഷിയെ കേരളത്തിൽ 2 പ്രാവശ്യം രേഖപ്പെടുത്തിയിട്ടുണ്ട് .

## References

*BirdLife International 2004. Sturnus sturninus. 2006 IUCN Red List of Threatened Species. Downloaded on 24 July 2007.

വർഗ്ഗം:ചൈനയിലെ പക്ഷികൾ
വർഗ്ഗം:കൊറിയയിലെ പക്ഷികൾ
വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ
വർഗ്ഗം:കേരളത്തിലെ പക്ഷികൾ
ജൊഹാൻ അഡോൾഫ് പെൻഗെൽ അന്താരാഷ്ട്ര വിമാനത്താവളം

**ജൊഹാൻ അഡോൾഫ് പെൻഗെൽ അന്താരാഷ്ട്ര വിമാനത്താവളം** (IATA: PBM, ICAO: SMJP) **[[പരമാരിബൊ]] സന്ദെറിജ് അന്താരാഷ്ട്ര വിമാനത്താവളം** എന്നും അറിയപ്പെടുന്നു. പ്രാദേശികമായി JAP എന്നറിയപ്പെടുന്നു. സന്ദെറിജ്ൽ സ്ഥിതി ചെയ്യുന്ന ഒരു വിമാനത്താവളമാണിത്. പരമാരിബൊയിൽ നിന്ന് 45 കി. മീ തെക്ക് എയർലൈൻ കാരിയർ സുരിനാം ഏയർവേയ്സ് സ്ഥിതിചെയ്യുന്നു. സുരിനാമിന്റെ രണ്ട് അന്തർദേശീയ വിമാനത്താവളങ്ങളിൽ ഏറ്റവും വലുത് ആണിത്. മറ്റൊരു വിമാനത്താവളമായ സോർഗ് എൻ ഹൂപിൽ നിന്ന് ഫ്ലൈറ്റുകൾ ഗയാനയിലേക്ക് എയർപോർട്ട് മാനേജ്മെൻറ്, ലിമിറ്റഡ് / എൻ.വി. ലുക്താവെൻബഹീർ ഷെഡ്യൂൾ ചെയ്ത് പ്രവർത്തിപ്പിക്കുന്നു.
## ഇതും കാണുക
* List of airports in Suriname
* Transport in Suriname

## അവലംബം

## ബാഹ്യ ലിങ്കുകൾ

*Official website
*
*
*

വർഗ്ഗം:സുരിനാമിലെ വിമാനത്താവളങ്ങൾ
സോർഗ് എൻ ഹൂപ് വിമാനത്താവളം

**സോർഗ് എൻ ഹൂപ് വിമാനത്താവളം** (IATA: ORG, ICAO: SMZO) സുരിനാമിലെ പരമാരിബൊ നഗരത്തിൽ പൊതു വ്യോമത്താവളമായി പ്രവർത്തിക്കുന്നു. സുരിനാം നദിയുടെ 3 കിലോമീറ്റർ (1.9 മൈൽ) പടിഞ്ഞാറ്, സോർഗ് ഹൂപ്പ്, ഫ്ലോറ എന്നീ നഗരങ്ങളുടെ ഇടയിലാണ് സ്ഥിതിചെയ്യുന്നത്. 

ഡിസ്പ്ലേസ്ഡ് ത്രെഷോൾഡ് റൺവേ 11 ഉൾപ്പെടെ റൺവേ ദൈർഘ്യം 215 മീറ്റർ (705 അടി) കാണപ്പെടുന്നു. ചാർട്ടർമാർക്കും ചെറു വിമാനങ്ങൾക്കും ഹെലികോപ്റ്റർ വിമാനങ്ങൾക്കുമായി ഈ എയർപോർട്ട് അനുയോജ്യമാണ്. സുരിനാമിനു സമീപമുള്ള നിരവധി ചെറിയ എയർപോർട്ടുകളും കരീബിയൻ രാജ്യങ്ങളിലെ ചാർട്ടേഡ് ഫ്ളൈറ്റുകൾക്കുമായി വിമാനത്താവളത്തിൽ നിന്ന് ബന്ധം നിലനിർത്തുന്നു. ജോർജ്ടൌൺ, ഗയാന എന്നിവിടങ്ങളിലേയ്ക്കുള്ള ഏക നിരന്തരമായ അന്താരാഷ്ട്ര സേവനം ട്രാൻസ് ഗയാന ഏയർവേയ്സ്, ഗം എയർ എന്നീ വിമാനക്കമ്പനികളിലെ വിമാനങ്ങൾ ആണ് കൈകാര്യം ചെയ്യുന്നത്. 

സന്ദെറിജ് നഗരത്തിൽ നിന്ന് 45 കിലോമീറ്റർ (28 മൈൽ) തെക്ക് ഭാഗത്ത് സ്ഥിതി ചെയ്യുന്ന .ജൊഹാൻ അഡോൾഫ് പെൻഗൽ അന്താരാഷ്ട്ര വിമാനത്താവളം വഴി പരമാരിബൊയുമായി എയർ ജെറ്റ് വിമാനങ്ങൾ പ്രവർത്തിക്കുന്നു,

## അവലംബം

## ബാഹ്യ ലിങ്കുകൾ
*OpenStreetMap - Zorg en Hoop
*OurAirports - Zorg en Hoop
*SkyVector - Zorg en Hoop
*
*

വർഗ്ഗം:സുരിനാമിലെ വിമാനത്താവളങ്ങൾ
ആക്സൽ ഹൈബർഗ് ദ്വീപ്

**ആക്സൽ ഹൈബർഗ് ദ്വീപ്** കാനഡയിലെ നുനാവട്ടിൽ ക്വിക്കിഖ്ട്ടാലുക് മേഖലയിൽ സ്ഥിതിചെയ്യുന്ന ഒരു ദ്വീപാണ്. ആർട്ടിക്ക് സമുദ്രത്തിൽ സ്ഥിതിചെയ്യുന്ന ഈ ദ്വീപ് ലോകത്തിലെ വലിയ ദ്വീപുകളിൽ 31 ആം സ്ഥാനമുള്ളതും കാനഡയിലെ ഏഴാമത്തെ വലിയ ദ്വീപുമാണ്. സ്റ്റാറ്റിസ്റ്റിക്സ് കാനഡയുടെ കണക്കുകൾ പ്രകാരം ഈ ദ്വീപിന്റെ പ്രതല വിസ്തീർണ്ണം 43,178 ചതുരശ്ര കിലോമീറ്ററാണ് (16,671 ചതുരശ്ര മൈൽ). ആക്സൽ ഹൈബർഗിന്റെ ബഹുമാനാർത്ഥമാണ് ദ്വീപിനു നാമകരണം നടത്തിയിരിക്കുന്നത്.

കനേഡിയൻ ആർട്ടിക് ദ്വീപസമൂഹങ്ങളിലെ വലിയ അംഗങ്ങളിൽ ഒന്നായ ഈ ദ്വീപ് സ്വെർഡ്രപ് ദ്വീപുകളിലും ക്യൂൻ എലിസബത്ത് ദ്വീപുകളിലും ഒരുപോലെ അംഗമാണ്. ഇയോസിൻ കാലഘട്ടത്തിലെ അസാധാരണ ഫോസിൽ വനങ്ങളുടെ പേരിലാണ് ഈ ദ്വീപ് അറിയപ്പെടുന്നത്. 

## അവലംബം

വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
സുരിനാം നദി

സുരിനാമിലൂടെ ഒഴുകുന്ന 480 കിലോമീറ്റർ നീളമുള്ള നദിയാണ് **സുരിനാം നദി** (Dutch: Surinamerivier). ഇതിന്റെ ഉറവിടങ്ങൾ ഗയാന ഹൈലാൻഡ്സിന്റെ അതിർത്തിയിൽ സ്ഥിതി ചെയ്യുന്ന വിൽഹെൽമിന പർവ്വതവും ഈലെർട്സ് ഡി ഹാൻ പർവതനിരകളും (അവിടെ ഇത് ഗ്രാൻ റിയോ എന്നറിയപ്പെടുന്നു) ആണ്. ബ്രോക്കോപ്പൊൻഡോ, ബെർഗ് എൻ ദൽ എന്നീ നഗരങ്ങളിലെ റിസർവോയറിനു താഴെയായി നദി ഒഴുകുന്നു. ക്ലാസ്സ്ക്രീക്, നിയൂവ്-ലോംബെ എന്നീ കുടിയേറ്റ സമൂഹങ്ങളിലൂടെയും ജോടൻസാവന്നെ, കരോളിന, ഓർണമിബോ, ഡംബ്ബർഗ് എന്നിവിടങ്ങളിലൂടെയും മീർസോർഗിന്റെ വലതു തീരത്തുകൂടെ ഒഴുകി തലസ്ഥാനമായ പരമാരിബൊയുടെ ഇടത് തീരത്തുകൂടി ഒഴുകി എത്തുന്നു. ന്യൂവ്-ആംസ്റ്റർഡാമിൽ ഇത് കോമെവിജ്നെ നദിയിൽ ചേരുകയും ഉടൻ തന്നെ സാൻഡ്‌സ്പിറ്റ് ബ്രാംസ്പണ്ടിൽ നിന്ന് അത് അറ്റ്ലാന്റിക് സമുദ്രത്തിലേക്ക് ഒഴുകുന്നു.

നദിയിൽ നിരവധി സെറ്റ് റാപ്പിഡുകളും കുറച്ച് ഡാമുകളും ഉണ്ട്. അതിൽ ഏറ്റവും വലുത് അഫോബാക്ക ഡാം ആണ്.
## ചിത്രസഞ്ചയം

പ്രമാണം:Maroon village, Suriname River, 1955.jpg|1955-ൽ സുരിനാം നദിയ്ക്കരികിലെ  മറൂൺ ഗ്രാമത്തിലെ ഡഗൗട്ട് കനോസ്
പ്രമാണം:Surinamerivier bij leonsberg.jpg|പരമാരിബൊയിലെ ലിയോൺസ്ബർഗിലെ സുരിനാം നദി
പ്രമാണം:Hardwood logs transported down Suriname river.jpg|1955-ൽ സുരിനാം നദിയിലൂടെ കടത്തിയ ഹാർഡ്‌വുഡ് തടികൾ
പ്രമാണം:Surinamerivier stroomafwaarts.jpg|വൈറ്റ് ബീച്ചിൽ നിന്ന് കാണുന്ന ഒഴുക്കിൻറെ ദിശ


## കുറിപ്പുകൾ
* Translated from Suriname (rivier) article on the Dutch Wikipedia, version on 24 April 2006

## അവലംബം
;Notes

;Bibliography

വർഗ്ഗം:സുരിനാമിലെ നദികൾ
പൗരാണികാനന്തര ചരിത്രം

**പൗരാണികാനന്തര ചരിത്രം** (പൂർവാധുനിക ചരിത്രം എന്നും വിളിക്കപ്പെടുന്നു) എന്നത് ലോകചരിത്രത്തിലെ ഒരു കാലഘട്ടത്തെ സൂചിപ്പിക്കാൻ ഉപയോഗിക്കുന്നു. മധ്യകാലം എന്ന് വിശേഷിപ്പിക്കുന്ന കാലഘട്ടവും ഏകദേശം ഇതേ കാലയളവാണ്. എഡി 500 മുതൽ 1450 വരെയാണ് സാമാന്യമായി ഈ കാലഘട്ടത്തിൽ ഉൾപ്പെടുന്നത്. നാഗരികതകളുടെ ഭൂമിശാസ്ത്രപരമായ വളർച്ചയും, ക്രിസ്തുമതം, ഇസ്ലാം, ബുദ്ധമതം എന്നിവയുടെ വികാസവും, നാഗരികതകൾ തമ്മിലുള്ള വ്യാപാരബന്ധങ്ങളുടെ വ്യാപനവും ഈ കാലഘട്ടത്തെ കുറിക്കുന്നു.

ഏഷ്യയിൽ ഇസ്ലാമിന്റെ വികാസം പുതിയ സാമ്രാജ്യവും  ഇസ്ലാമിന്റെ സുവർണകാലം എന്ന് വിളിക്കപ്പെടുന്ന കാലഘട്ടവും ഉണ്ടാക്കി. ഈ കാലത്ത് ഏഷ്യൻ, ആഫ്രിക്കൻ, യൂറോപ്യൻ രാജ്യങ്ങൾ തമ്മിൽ വ്യാപാരവും, മധ്യകാല ഇസ്ലാമിക ലോകത്ത് ശാസ്ത്ര പുരോഗതിയും നടന്നു. പൂർവേഷ്യ ചൈനസാമ്രാജ്യത്തിന്റെ സ്ഥാപനത്തിന് സാക്ഷിയായി. ചൈനാസാമ്രാജ്യം അഭിവൃദ്ധി പ്രാപിച്ച ഒരുപാട് രാജവംശങ്ങളെ സംഭാവന ചെയ്തു. കൊറിയ, ജപ്പാൻ,വിയറ്റ്നാം മുതലായ രാജ്യങ്ങളെ വളരെ സ്വാധീനിക്കുകയും ചെയ്തു, ബുദ്ധമതം, നിയോ കൺഫ്യുഷനിസം മുതലായ മതങ്ങൾ പ്രചരിച്ചു. ഈ കാലഘട്ടത്തിലാണ് വെടിമരുന്ന് ചൈനയിൽ കണ്ടുപിടിച്ചത്. മംഗോൾ സാമ്രാജ്യം യൂറോപ്പിനെയും ഏഷ്യയെയും യോജിപ്പിച്ചു, അങ്ങനെ ഈ വൻകരകൾ തമ്മിൽ സുരക്ഷിതമായ വ്യാപാരപാതകൾ തുറക്കപ്പെട്ടു. എ ഡി 500 ൽ 210 ദശലക്ഷം ആയിരുന്ന ലോകജനസംഖ്യ എ ഡി 1500 ആയപ്പൊളേക്കും ഇരട്ടിച്ച് 461 ദശലക്ഷത്തിലെത്തി. ജനസംഖ്യ ഈ കാലഘട്ടത്തിൽ അനുസ്യൂതം വളർന്നുകൊണ്ടിരുന്നെങ്കിലും ജസ്റ്റീനിയൻ പ്ളേഗ്, മംഗോൾ അധിനിവേശം, ബ്ലാക്ക് ഡെത്ത് മുതലായ തിരിച്ചടികളും ജനസംഖ്യ നേരിട്ടിരുന്നു.

## അവലംബം

വർഗ്ഗം:ചരിത്രം - സമയരേഖ
വർഗ്ഗം:ചരിത്രം
എം.എസ്. ധോണി: ദി അൺടോൾഡ് സ്‌റ്റോറി

2016-ൽ നീരജ് പാണ്ഡെ രചനയും സംവിധാനയും നിർവഹിച്ച് പുറത്തിറങ്ങിയ ഇന്ത്യൻ ബോളിവുഡ് ചലച്ചിത്രമാണ് **എം. എസ്. ധോണി: ദി അൺടോൾഡ് സ്‌റ്റോറി**. ഇന്ത്യൻ ദേശീയ ക്രിക്കറ്റ് ടീമിന്റെ മുൻ ടെസ്റ്റ്, ഏകദിന, ട്വന്റി -20 ക്യാപ്റ്റനായിരുന്ന മഹേന്ദ്ര സിങ് ധോണിയുടെ ജീവചരിത്രമാണ് ഈ ചലചിത്രം. ഈ ചിത്രത്തിൽ സുശാന്ത് സിങാണ് ധോണിയുടെ വേഷം അവതരിപ്പിച്ചിരുകുന്നത്. ദിഷ പതാനി, കിയറാ അദ്വാനി, അനുപം ഖേർ എന്നിവരാണ് മറ്റു കഥാപാത്രങ്ങളെ അവതരിപ്പിക്കുന്നത്.

2016 സെപ്തംബർ 30 ന് ഫോക്സ് സ്റ്റാർ സ്റ്റുഡിയോസ് ഈ ചിത്രം പുറത്തിറക്കി. ഹിന്ദി ഭാഷക് പുറമേ തമിഴ്, തെലുങ്ക്, മറാഠി ഭാഷകളിലും ചിത്രം ഡബ്ബ് ചെയ്യപ്പെട്ടു. എതിർപ്പ് കാരണം മറാഠി റിലീസ് പിന്നീട് റദ്ദാക്കിയിരുന്നു. റിലീസ് ചെയ്തതിനു ശേഷം ഈ ചിത്രം വാണിജ്യപരമായ വിജയമായിരുന്നു. 2016 ലെ ഏറ്റവും ഉയർന്ന വരുമാനം നേടുന്ന അഞ്ചാമത്തെ ബോളിവുഡ് ചിത്രമാണിത്. 1.16 ബില്യൺ ഡോളർ (16 മില്യൺ ഡോളർ) വരുമാനമാണ് ചിത്രം നേടിയത്.

## അഭിനേതാക്കൾ

* സുശാന്ത് സിങ് രജപുത് - മഹേന്ദ്ര സിങ് ധോണി
* കിയറാ അദ്വാനി - സാക്ഷി, ധോണിയുടെ ഭാര്യ
* ദിഷ പതാനി -  പ്രിയങ്ക സിങ്, ധോണിയുടെ കൂട്ടുകാരി
* അനുപം ഖേർ - പാൻ സിങ്, ധോണിയുടെ അച്ഛൻ
* ഭൂമിക ചൗള - ജയന്തി ഗുപ്ത, ധോണിയുടെ സഹോദരി
* രാജേഷ് ശർമ -ധോണിയുടെ കോച്ച് ബനർജി
* കാളി പ്രസാദ് മുഖർജി - അനിമേഷ് കുമാര് ഗാംഗുലി
* ക്രന്റി പ്രകാശ് ഝാ - സന്തോഷ്‌ ലാൽ
* ദീപക് ദത്ത - ദിലീപ് വെംഗ്സർകർ
* രവീന്ദ്ര മങ്കനി -  ജഗ്മോഹൻ ഡാൽമിയ
* ഹെറി ടാൻഗ്രി -  യുവരാജ് സിംഗ് 
* രാജേന്ദ്ര ചൗള - ധോണിയുടെ ആദ്യ സ്പോണ്സർ

## റിലീസ്
ലഘുചിത്രം|എം. എസ്. ധോണി:ദി അൺടോൾഡ് സ്‌റ്റോറി എന്ന ചിത്രത്തിന്റെ പ്രൊമോഷന്റെ ഭാഗമായ ചടങ്ങിൽ ദിഷ പതാനി|180x180px|പകരം=എം. എസ്. ധോണി: ദി അൺടോൾഡ് സ്‌റ്റോറി എന്ന ചിത്രം ഇന്ത്യയിലും അന്തർദേശീയമായും 61 രാജ്യങ്ങളിൽ ഏകദേശം 4500 സ്ക്രീനുകളിൽ ഒക്ടോബർ 2 നുള്ളിൽ റിലീസ് ചെയ്തു.

## സംഗീതം
അമൽ മല്ലികാണ് ഈ ചിത്രത്തിന്റെ സംഗീത സംവിധാനം നിർവ്വഹിച്ചത്. സിനിമയുടെ സംഗീത അവകാശം ടി സീരീസ് സ്വന്തമാക്കി. 10 ഗാനങ്ങൾ ആണ് ചിത്രത്തിൽ ഉള്ളത്. അർമാൻ മാലിക്, അർജിത് സിംഗ്, സിദ്ധാർഥ ബസ്റൂർ, റോച്ചക് കോലി, പലക് മുഛൽ എന്നിവരാണ് ഗാനങ്ങൾ ആലപിച്ചത്. തമിഴ്, തെലുങ്ക്, മറാഠി എന്നീ മൂന്ന് ഭാഷകളിലായി വ്യത്യസ്ത ഗാന പതിപ്പുകൾ പുറത്തിറക്കി. തമിഴ് വരികൾ പി. വിജയും, തെലുഗു വരികൾ ചൈതന്യ പ്രസാദും, മറാഠി വരികൾ ഗുരു തകുറും ആണ് രചിച്ചത്.
## അവലംബങ്ങൾ

## പുറത്തേക്കുള്ള കണ്ണികൾ

* 
വർഗ്ഗം:2016-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
ഈസ്റ്റ്-വെസ്റ്റ് ലിങ്ക് (സുരിനാം)

തലസ്ഥാനനഗരമായ പരമാരിബൊ വഴി പടിഞ്ഞാറ് ഭാഗത്തുള്ള നൂവ് നിക്കിറിയിലേയ്ക്ക് രാജ്യത്തിന്റെ കിഴക്ക് ഭാഗത്തുള്ള അൽബിനയിൽ നിന്നും  സുരിനാമിലേയ്ക്കുള്ള ഒരു റോഡ് ആണ് **ഈസ്റ്റ്-വെസ്റ്റ് ലിങ്ക്** (ഡച്ച്: ഓസ്റ്റ്-വെസ്റ്റ്വർബൈൻഡിങ്) . തെക്കൻ ഈസ്റ്റ്-വെസ്റ്റ് ലിങ്ക് പരമാരിബൊയെ  അപ്പോയിരയുമായി ബിറ്റാഗ്റോണിലൂടെ ബന്ധിപ്പിക്കുന്നു. 1960 കളിൽ ആണ് റോഡ് പാതയുടെ നിർമ്മാണം ആരംഭിച്ചത്. 
## Overview

## ഇതും കാണുക
*Initiative for the Integration of the Regional Infrastructure of South America (IIRSA)

## അവലംബം


വർഗ്ഗം:സുരിനാമിലെ ഗതാഗത സംവിധാനം
ജൂൾസ് വിജിഡൻബോഷ് ബ്രിഡ്ജ്

**ജൂൾസ് വിജിഡൻബോഷ് ബ്രിഡ്ജ്** (Dutch: Jules Wijdenboschbrug),**സുരിനാം പാലം** എന്നും അറിയപ്പെടുന്നു., കോമ്മെവിജിനേ ജില്ലയിൽ തലസ്ഥാനമായ പരമാരിബൊയ്ക്കും മിർസോർഗിനും ഇടയിൽ സുരിനാം നദിയുടെ മുകളിലൂടെ കടന്നുപോകുന്ന ഈ പാലം **ബോസ്ജെ ബ്രഗ്** എന്ന് പ്രാദേശികമായി അറിയപ്പെടുന്നു. ഈസ്റ്റ്-വെസ്റ്റ് ലിങ്കിന്റെ ഭാഗമായ ഈ പാലം മുൻ പ്രസിഡന്റ് ജൂൾസ് വിജിഡൻബോഷ് ആണ് പേരിട്ടത്. ഡച്ച് കൺസ്ട്രക്ടർ ബാളസ്റ്റ്-നെഥാം ആണ് ഈ പാലം നിർമ്മിച്ചത്. ഈ പാലത്തിൽ 1504 മീറ്റർ നീളമുള്ള രണ്ട് പാതകൾ ഉണ്ട്, 2000 മേയ് 20 ന് ജൂൾസ് വിജിഡൻബോഷ് ബ്രിഡ്ജ് തുറക്കപ്പെട്ടു.

## ചിത്രശാല

## ഇതും കാണുക

* Coppename Bridge

## അവലംബം


## ബാഹ്യ ലിങ്കുകൾ

വർഗ്ഗം:പരമാരിബൊയിലെ കെട്ടിടങ്ങളും ഘടനകളും
നീരജ് പാണ്ഡെ

ഇന്ത്യൻ ചലച്ചിത്ര സംവിധായകനും നിർമ്മാതാവും തിരക്കഥാകൃത്തുമാണ് **നീരജ് പാണ്ഡേ** (ജനനം: 1973 ഡിസംബർ 17). പാണ്ഡെ സംവിധായകനായി അരങ്ങേറ്റം അരങ്ങേറ്റം കുറിച്ച ചലച്ചിത്രമാണ്  *എ വെഡ്നെസ്ഡേ!* (ഒരു ബുധനാഴ്ച). പ്രേക്ഷകരിലും നിരൂപകരുടെയും പ്രശംസ പിടിച്ചുപറ്റിയ ഈ ചിത്രം പിന്നീട് പല ബഹുമതികൾ കരസ്ഥമാക്കി.

## ഫിലിമോഗ്രാഫി

## പുരസ്കാരങ്ങൾ

## അവലംബങ്ങൾ

## പുറത്തേക്കുള്ള കണ്ണികൾ

* 
* നീരജ് പാണ്ഡെ at Bollywood Hungama
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:ജീവിച്ചിരിക്കുന്നവർ
വർഗ്ഗം:1973-ൽ ജനിച്ചവർ
നാട്ടു പെരുംകണ്ണൻ

പശ്ചിമഘട്ടത്തിൽ മാത്രം കാണപ്പെടുന്ന നീർക്കാവലൻ കുടുംബത്തിൽ ഉള്ള ഒരിനം കല്ലൻ തുമ്പിയാണ് **നാട്ടു പെരുംകണ്ണൻ** അഥവാ **[[കൂർഗ് പെരുംകണ്ണൻ]]** .

നിത്യഹരിതവനങ്ങളിലെ തോടുകളിലും പുഴകളിലുമാണ് ഇവ പ്രജനനം നടത്തുന്നത്. ആൺതുമ്പികളെയും പെൺതുമ്പികളും പുഴയുടെ ഒരേഭാഗത്തുതന്നെ വീണ്ടും വീണ്ടും വരുന്നതുകാണാം.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കല്ലൻതുമ്പികൾ
ഓറഞ്ച്സോഡ

**ഓറഞ്ച്സോഡ  ഇൻക്** ഒരു ഇന്റർനെറ്റ് മാർക്കറ്റിംഗ് കമ്പനിയാണ്. അവർ ജിയോ-ടാർജെറ്റ്ഡ് സെർച്ച് എഞ്ചിൻ മാർക്കറ്റിംഗ് (SEM), സെർച്ച് എൻജിൻ ഒപ്റ്റിമൈസേഷൻ (എസ്.ഇ.ഒ), പേ പെർ ക്ലിക്ക് (PPC) കാമ്പെയിനുകൾ എന്നിവ സൃഷ്ടിക്കുന്നതിൽ ശ്രദ്ധ കേന്ദ്രീകരിക്കുന്നു. ഇപ്പോൾ ഡീലക്സ് കോർപ്പറേഷന്റെ ഉടമസ്ഥതയിലും കൻസാസ് സിറ്റിയിലുമാണ് ഈ കമ്പനി പ്രവർത്തിക്കുന്നത്. 2015-ൽ യൂട്ടായിൽ നിന്നും ഇതിൻറെ പ്രവർത്തനങ്ങൾ മാറ്റിയിരുന്നു.

## ചരിത്രം
സ്വകാര്യ ഫണ്ടുകൾ, നിക്ഷേപകരിൽ നിന്നുള്ള പ്രാദേശിക പണം, ഒരു തന്ത്രപരമായ പങ്കാളി എന്നിവ ഉപയോഗിച്ച് 2006- ൽ ജെയ് ബീൻ, ക്രിസ് ഫിങ്കൻ, ഡെറക് മൈനർ എന്നിവർ ചേർന്ന് സ്ഥാപിച്ചതാണ് ഓറഞ്ച്സോഡ.
## അവലംബം

## ബാഹ്യ ലിങ്കുകൾ
* Official website 

വർഗ്ഗം:ഇന്റർനെറ്റ് വിപണന കമ്പനികൾ
ആഷ്ലി ഗ്രീൻ

**ആഷ്ലി മിഷേൽ ഗ്രീൻ** (ജനനം: ഫെബ്രുവരി 21, 1987) ഒരു അമേരിക്കൻ അഭിനേത്രിയും മോഡലുമാണ്. സ്റ്റിഫാാനി മെയേർസിന്റെ ട്വലൈറ്റ് നോവലുകളെ ആസ്പദമാക്കി നിർമ്മിക്കപ്പെട്ട ട്വലൈറ്റ് സാഗ സിനിമാ പരമ്പരകളിലെ അലിസ് കുള്ളൻ എന്ന വേഷം അവതിരിപ്പിച്ചതിന്റെ പേരിൽ അവർ പ്രശസ്തയാണ്.

## ജീവിതരേഖ
ഫ്ലോറിഡയിലെ ജാക്സൺവില്ലെയിലാണ് ആഷ്ലി ഗ്രീൻ ജനിച്ചത്. ഒരു ഇൻഷുറൻസ് കമ്പനിയിൽ തൊഴിൽ ചെയ്യുന്ന മിഷേൽ (മുമ്പ്, ടാറ്റം), മുൻ അമേരിക്കന് നാവികനും സ്വന്തമായി വ്യവസായവുമുള്ള ജോ ഗ്രീനിന്റേയും മകളാണ്. മിഡിൽബർഗിലും ജാക്സൺവില്ലെയിലും വളർന്ന ഗ്രീൻ പത്താം തരത്തിലായിരുന്നപ്പോൾ വോൾഫ്സൺ ഹൈസ്കൂളിലേക്ക് സ്ഥലംമാറ്റുന്നതിന് മുമ്പ് യൂണിവേഴ്സിറ്റി ക്രിസ്ത്യൻ സ്കൂളിൽ പഠിച്ചിരുന്നു. അഭിനയസംബന്ധമായ ജോലിയിലേർപ്പെടുന്നതിനായി അവർ തന്റെ 17 ആമത്തെ വയസിൽ കാലിഫോർണിയയിലെ ലോസ് ആഞ്ചലസിലേക്ക് താമസം മാറി. ജോ എന്നു പേരുള്ള ഒരു മൂത്ത സഹോദരൻ അവർക്കുണ്ട്.

## അഭിനയരംഗം

### ടെലിവിഷൻ

### സിനിമ

### മ്യൂസിക് വീഡിയോ

### വീഡിയോ ഗെയിം

## പുരസ്കാരങ്ങളും നാമനിർദ്ദേശങ്ങളും

## അവലംബം

## External links

*
* 

വർഗ്ഗം:1987-ൽ ജനിച്ചവർ

വർഗ്ഗം:ജീവിച്ചിരിക്കുന്നവർ
ലൂസി ഹെയിൽ

**കാരൻ ലൂസില്ലെ ഹെയിൽ** (ജനനം ജൂൺ 14, 1989) ഒരു അമേരിക്കൻ അഭിനേത്രിയും ഗായികയുമാണ്. അവരുടെ കരിയറിലെ ആദ്യകാലങ്ങളിൽ അവർ ലൂസി കേറ്റ് ഹെയിൽ എന്നറിയപ്പെട്ടിരുന്നു. ഫ്രീഫോം ചാനലിന്റെ പ്രെറ്റി ലിറ്റിൽ ലയേർസ് (2010-2017) എന്ന പരമ്പരയിലെ അരിയ മോണ്ട്ഗോമറി എന്ന കഥാപാത്രം അവർക്ക് ഏറെ പ്രശസ്തി നേടിക്കൊടുത്തിരുന്നു. ബയോണിക് വുമൺ (2007) എന്ന പരമ്പരയിലെ ബെക്ക് സോമേർസ്, പ്രിവിലേജ്ഡ് (2008 - 2009) എന്ന പരമ്പരയിലെ റോസ് ബേക്കർ, ലൈഫ് സെന്റൻസിലെ (2018) സ്റ്റെല്ലാ അബോട്ട് എന്നിവയാണ് ടെലിവിഷൻ പരമ്പരികളിൽ ഹെയിൽ അവതരിപ്പിച്ച ചില പ്രധാന വേഷങ്ങൾ. ദി സിസ്റ്റർഹുഡ് ഓഫ് ദി ട്രാവലിംഗ് പാൻസ് 2 (2008), സോറോറിറ്റി വാർസ് (2009), എ സിൻഡ്രല്ലാ സ്റ്റോറി: വൺസ് അപ്പൺ എ സോംഗ് (2011), സ്ക്രീം 4 (2011), ട്രൂത്ത് ഓർ ഡയർ (2018) തുടങ്ങിയ നിരവധി സിനിമകളിലും ഹെയിൽ പ്രത്യക്ഷപ്പെട്ടിരുന്നു.

## ജീവിതരേഖ
ടെന്നസിയിലെ മെംഫിസിൽ ഹാലേൽ ജൂലി നൈറ്റ്, പ്രേസ്റ്റൺ ഹെയിൽ എന്നിവരുടെ മകളായി ജനിച്ചു.

## അഭിനയരംഗം

### സിനിമ

### ടെലിവിഷൻ

### വെബ്

## അവലംബം

വർഗ്ഗം:1989-ൽ ജനിച്ചവർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ പോപ്പ് ഗായകർ
വർഗ്ഗം:അമേരിക്കൻ ചലച്ചിത്ര ബാലികാതാരങ്ങൾ
ഹണ്ടിംഗ്ടൻ ലൈബ്രറി

കാലിഫോർണിയയിലെ സാൻ മരിനോയിലെ ലോസ് ഏഞ്ചൽസ് കൗണ്ടിയിൽ സ്ഥിതിചെയ്യുന്ന **ഹണ്ടിംഗ്ടൺ ലൈബ്രറി, ആർട്ട് കളക്ഷൻ ആൻറ് ബൊട്ടാണിക്കൽ ഗാർഡൻ** (അല്ലെങ്കിൽ ദി ഹണ്ടിംഗ്ടൺ) ഹെൻറി ഇ. ഹണ്ടിംഗ്ടൺ (1850-1927) സ്ഥാപിച്ച ഒരു ശേഖരണ അധിഷ്ഠിത വിദ്യാഭ്യാസ-ഗവേഷണ സ്ഥാപനമാണ്. ലൈബ്രറിയ്ക്ക് പുറമേ, ഈ സ്ഥാപനത്തിൽ 18 മുതൽ 19 വരെ നൂറ്റാണ്ടുകളിൽ യൂറോപ്യൻ കലയിലും പതിനേഴാം നൂറ്റാണ്ടു മുതൽ ഇരുപതാം നൂറ്റാണ്ടിലെ അമേരിക്കൻ കലയിലും ശ്രദ്ധ കേന്ദ്രീകരിക്കുന്ന വിപുലമായ ആർട്ട് ശേഖരം ഇവിടെയുണ്ട്. ഈ വസ്തുവിൽ ഏകദേശം 120 ഏക്കർ വിസ്തൃതമായ ബൊട്ടാണിക്കൽ ലാൻഡ്സ്കേപ്പ്ഡ് ഗാർഡനുകളും ഉൾപ്പെടുന്നു, അതിൽ ഏറ്റവും പ്രധാനപ്പെട്ടത് "ജാപ്പനീസ് ഗാർഡൻ", "ഡെസേർട്ട് ഗാർഡൻ", "ചൈനീസ് ഗാർഡൻ" (ലിയു ഫാംഗ് യുവൻ) എന്നിവയാണ്.

#### മറ്റു തോട്ടങ്ങൾ
* Australian Garden
* Camellia Garden
* Children's Garden
* Conservatory
* Herb Garden
* Jungle Garden
* Lily Ponds
* Palm Garden
* Ranch Garden
* Rose Garden
* Shakespeare Garden
* Subtropical Garden
## ചിത്രശാല


File:Huntington Lib Flowers.jpg|Colorful flowers
File:Jungle garden.JPG|Jungle Garden
File:Herb Garden, Spring Blooms, Huntington.jpg|Spring bloom in the Herb Garden
File:huntington_library_japanese_gong.jpg|Japanese Garden bell
File:Huntington Japanese Garden.jpg|Wisteria



File:Rose at Huntington Library garden.JPG|Rose
File:Huntington Library Gardens Wisteria arbor, 2009.jpg|Wisteria arbor, April 2009
File:Water lily 1.jpg|Water lily
File:Snapdragons at Huntington Library garden.JPG|Snapdragons


## ഇതും കാണുക

* List of botanical gardens in the United States
* The Constance Perkins House, donated to the Library in 1991
* List of museums in California

## അവലംബം

* Hertrich, William. "The Huntington Botanical Gardens, 1905–1949 Personal Recollections of William Hertrich." Huntington Library Press. 1998. .

## ബാഹ്യ ലിങ്കുകൾ

* 
* Virtual tour
* Hathi Trust. Publications of the Huntington Library, fulltext, various dates
* 

## വീഡിയോകൾ
*

വർഗ്ഗം:കാലിഫോർണിയയിലെ ഗ്രന്ഥശാലകൾ
വർഗ്ഗം:കാലിഫോർണിയയിലെ ബൊട്ടാണിക്കൽ ഗാർഡൻ
വർഗ്ഗം:ചൈനീസ് ഗാർഡൻ
വൈക്കിങ് യുഗം

യൂറോപ്യൻ ചരിത്രത്തിലെ, വിശേഷിച്ച്  ഉത്തരയൂറോപ്യൻ, സ്കാന്റിനേവിയൻ ചരിത്രത്തിലെ ഒരു കാലഘട്ടമാണ് **വൈക്കിങ് യുഗം**. 793 എഡി മുതൽ 1066 എഡി വരെയാണ് ഈ കാലഘട്ടം. സ്കാൻഡിനേവിയയിലെ നോർസ് വംശജർ ഈ കാലഘട്ടത്തിൽ യൂറോപ്പിലെമ്പാടും കടൽ വഴിയും നദികൾ വഴിയും പര്യവേക്ഷണങ്ങളും കുടിയേറ്റങ്ങളും നടത്തി. വ്യാപാരവും, കൊള്ളയടിയും, കോളനിവത്കരണവും, കീഴടക്കലും ആയിരുന്നു ഈ പര്യവേക്ഷണങ്ങളുടെ ലക്ഷ്യങ്ങൾ. ഈ കാലഘട്ടത്തിലാണ് നോർസ് വംശജർ ഗ്രീൻലാൻഡിൽ താവളമുറപ്പിക്കുന്നത്. ഇവിടം കൂടാതെ ന്യൂഫൗണ്ട്ലാൻഡ്, ഇന്നത്തെ ഫറോ ദ്വീപുകൾ, ഐസ്ലാൻഡ്, നോർവേ, സ്വീഡൻ, നോർമൻഡി, സ്കോട്ലൻഡ്, ഇംഗ്ലണ്ട്, അയർലണ്ട്, ഐൽ ഓഫ് മാൻ, നെതെർലാൻഡ്, ജർമ്മനി, ഉക്രൈൻ, റഷ്യ, ടർക്കി എന്നിവിടങ്ങളിലും അവർ കുടിയേറിയത് വൈക്കിങ് യുഗത്തിലാണ്.

വൈക്കിങ് നാവികരെ ചരിത്രത്തിൽ പലയിടത്തും ക്രൂരന്മാരായ കൊള്ളക്കാരായാണ് രേഖപ്പെടുത്തിയിരിക്കുന്നത്. കൂടാതെ അനിയന്ത്രിതമായ ജനസംഖ്യയും, വ്യാപാരക്കമ്മിയും, സ്വദേശത്തെ കൃഷിയോഗ്യമായ ഭൂമിയുടെ ലഭ്യതക്കുറവും വൈക്കിങ് അധിനിവേശങ്ങൾക്ക് കാരണമായിട്ടുണ്ടാവാം.

വൈക്കിങ് യുഗത്തെപ്പറ്റി ലഭ്യമായ വിവരങ്ങൾ ഭൂരിഭാഗവും അവരുടെ ശത്രുക്കളാൽ രേഖപ്പെടുത്തിയവയും, പൗരാണികശാസ്ത്ര നിഗമനങ്ങളും, നാടോടിക്കഥകളിൽ നിന്ന് ഉരുത്തിരിഞ്ഞവയും ആണ്.

## അവലംബം
വർഗ്ഗം:യൂറോപ്പിന്റെ ചരിത്രം
പിങ്കി (ചിത്രകല)

1794-ൽ  കാലിഫോർണിയയിലെ സാൻ മറീനോയിലെ ഹണ്ടിംഗ്ടൺ ലൈബ്രറിയുടെ സ്ഥിരം ശേഖരത്തിൽ തോമസ് ലോറൻസ് വരച്ച ഒരു ഛായാചിത്രം ആണ് **പിങ്കി.** ഈ ചിത്രം തോമസ് ഗെൻസ്ബറോ വരച്ച *ദ ബ്ലൂ ബോയി* എന്ന ഛായാചിത്രത്തിന് എതിരായി തൂക്കിയിരിക്കുന്നു. ഇപ്പോൾ ഈ മ്യൂസിയത്തിന് പിങ്കി എന്ന ശീർഷകം സാറ ബാരറ്റ് മൗൾട്ടൺ ആണ് നല്കിയത്. ഈ രണ്ടു രചനകളും ഇൻസ്റ്റിറ്റ്യൂട്ട്സ് ആർട്ട് ശേഖരണത്തിന്റെ കേന്ദ്രഭാഗങ്ങളാണ്. പതിനെട്ടാം നൂറ്റാണ്ടിലെ ഇംഗ്ലീഷ് ചിത്രീകരണത്തിൽ ഇതിന് സവിശേഷ പ്രാധാന്യമുണ്ട്. ഈ ചിത്രം സാറാ ബാരറ്റ് മൗൾട്ടന്റെ പതിനൊന്ന് വയസ്സ് പ്രായമുള്ളപ്പോഴുള്ള സുന്ദരമായ ചിത്രീകരണം ആണ്. അവളുടെ നേരിട്ടുള്ള നോട്ടവും അയഞ്ഞ, ഊർജ്ജസ്വലമായ ബ്രഷ് വർക്കും ചിത്രത്തിന് ഒരു സജീവമായ അടിയന്തര ശ്രദ്ധ നൽകുന്നു.

## ഉത്ഭവം
### സാറ മൗൾട്ടൺ
1783 മാർച്ച് 22-ന് ലിറ്റിൽ നദി സെന്റ് ജെയിംസ് ജമൈക്കയിൽ സാറാ ഗുഡിൻ ബാരറ്റ് മൗൾട്ടൺ ജനിച്ചു.മദീരയിലെ ഒരു വ്യാപാരിയായ ചാൾസ് മൗൾട്ടന്റെയും ഭാര്യ എലിസബത്തിന്റെയും നാലു മക്കളിൽ ഏകപുത്രിയായിരുന്നു,
## അവലംബം

*Bernal, Peggy Park (1992). *The Huntington: Library, Art Collections, Botanical Gardens*.  San Marino, California: The Huntington Library.
*Failing, Patricia (1983).  *Best-Loved Art from American Museums*.  New York: Clarkson N. Potter, Inc.
*Pomeroy, Elizabeth (1983).  *The Huntington: Library, Art Gallery, Botanical Gardens*.  London: Scala/Philip Wilson. 
*Ritchie, Ward (1986).  *The Huntington Art Collections: A Handbook*.  San Marino, California: The Huntington Library.
*Wilson, William (1984).  *The Los Angeles Times Book of California Museums*.  New York: Harry, Abrams, Inc.
* Secrest, Meryle (2004). *[https://books.google.com/books?id=RT-Xu6UgvdIC&pg=PA203&lpg=PA203&dq=Sarah+Goodin+Barrett+Moulton+biography&source=bl&ots=yn7FxrRPuD&sig=NMZV1bHZgqq55GkQQbKdf4VPUj0&hl=en&ei=Dx72Su6gFIXsswOinMH3Dw&sa=X&oi=book_result&ct=result&resnum=1&ved=0CAgQ6AEwAA#v=onepage&q=&f=false Duveen: a life in art]*. New York, Random House, Inc.

## ബാഹ്യ ലിങ്കുകൾ
*Arts: Pinkie. Time.com 
*MSN Travel 

വർഗ്ഗം:ഹണ്ടിംഗ്ടൻ ലൈബ്രറി ശേഖരണങ്ങൾ
ഗ്രഹാം സ്റ്റുവർട്ട് തോമസ്

**ഗ്രഹാം സ്റ്റുവർട്ട് തോമസ്** OBE VMH (3 ഏപ്രിൽ 1909 - ഏപ്രിൽ 17, 2003), ഒരു ഇംഗ്ലീഷ് സസ്യശാസ്ത്രജ്ഞൻ, ഗാർഡൻ റോസിന്റെ നിർമ്മാണ പ്രവർത്തനത്തിന്റെ പേരിൽ അദ്ദേഹം അറിയപ്പെടുന്നു. നൂറിലധികം നാഷണൽ ട്രസ്റ്റ് ഗാർഡനുകളുടെ പുനരുദ്ധാരണവും, മേൽനോട്ടവും കൂടാതെ പൂന്തോട്ടത്തെക്കുറിച്ച് 19 പുസ്തകങ്ങൾ എഴുതുകയും ചെയ്തു. അവയിൽ പലതും ഇന്ന് ശാസ്ത്രീയമായി തുടരുന്നു.

ലോസ് ഏഞ്ചൽസ് ടൈംസിലെ അദ്ദേഹത്തിന്റെ ചരമക്കുറിപ്പിൽ ഹണ്ടിംഗ്ടൺ ബൊട്ടാണിക്കൽ ഗാർഡൻസിന്റെ റോസ് ക്യുറേറ്റർ ക്ലൈർ മാർട്ടിൻ ഇങ്ങനെ പറഞ്ഞു. *തോമസ് പുരാതന റോസാപ്പൂക്കളുടെ സംരക്ഷണത്തെ ക്രമീകരിക്കുന്നതിൽ ആയിരുന്നു ശ്രദ്ധിച്ചിരുന്നത്. അവയിൽ പലതും വംശനാശത്തിന്റെ വക്കിലായിരുന്നു*.

## പുസ്തകങ്ങൾ
ഗ്രഹാം സ്റ്റുവർട്ട് തോമസ് എഴുതിയ ഗ്രന്ഥങ്ങൾ:
**ദ ഓൾഡ് ഷ്രബ് റോസസ്* (1955)
**കളർ ഇൻ ദ വിൻറർ ഗാർഡൻ* (1957)
**ഷ്രബ് റോസസ് ഓഫ് ടുഡേ* (1962)
**ക്ലൈംബിംഗ് റോസസ് ആൻറ് ന്യൂ* (1965)
**Perennial Garden Plants* (1975)
**Plants for Ground Cover* (1977)
**Gardens of the National Trust* (1979)
**The Art of Planting* (1984)
**Complete Flower Paintings and Drawings of Graham Stuart Thomas* (1987)
**The Graham Stuart Thomas Rose Book*, 1994 (republication of *Old Shrub Roses*, *Shrub Roses of Today*, and *Climbing Roses Old and New*)
**Cuttings from My Garden Notebooks* (1997)
**Treasured Perennials* (1999)
**Graham Stuart Thomas' Three Gardens of Pleasant Flowers: With Notes on Their Design, Maintenance and Plants* (2001)
**ദ ഗാർഡൻ ത്രൂ ദ ഇയർ* (2002)
**Recollections of Great Gardeners* (2003)

## അവലംബം

## ബാഹ്യ ഉറവിടങ്ങൾ
*2001 Graham Thomas interview with Carolyn Parker for ''Journal of the Heritage Rose Foundation'' (reproduced on Rosesfromatoz.com in 2006)
*Graham Stuart Thomas botanical drawings at RHS website 
*Graham Stuart Thomas article on his favourite roses, from ''Historic Rose Journal'', 2000

വർഗ്ഗം:2003-ൽ മരിച്ചവർ
വർഗ്ഗം:1909-ൽ ജനിച്ചവർ
വർഗ്ഗം:ഇംഗ്ലീഷ് ഗാർഡനേഴ്സ്
വർഗ്ഗം:ഇംഗ്ലീഷ് ഗാർഡൻ എഴുത്തുകാർ
ശ്രീ നാരായണ കോളേജ് ഓഫ്‌ മാനേജ്‌മന്റ് സ്റ്റഡീസ് പെരിയ

**ശ്രീ നാരായണ കോളേജ് ഓഫ് മാനേജ്‌മന്റ് സ്റ്റഡീസ് പെരിയ** എന്നത് പെരിയയിൽ സ്ഥിതി ചെയ്ത് കണ്ണൂർ യൂണിവേഴ്സിറ്റിയുമായി അഫിലിയേറ്റഡ് ചെയ്ത ബിരുദ കോളേജ് ആണ് ഇത് '''എസ് എൻ കോളേജ് പെരിയ എന്നും അറിയപ്പെടുന്നു 

## ചരിത്രം
ശ്രീ നാരായണ കോളേജ് ഓഫ് മാനേജ്മെന്റ് സ്റ്റഡീസ്, പെരിയ 2016 ൽ സ്ഥാപിതമായി.കണ്ണൂർ സർവകലാശാലയുമായിട്ടിടിട്ട് കോളേജ് അഫിലിയേറ്റ് ചെയ്തിരിക്കുന്നു.
പ്ലാൻ സി സ്റ്റുഡിയോസ്

അനിൽ അംബാനിയുടെ *റിലയൻസ് എന്റർടെയ്ൻമെന്റും* നീരജ് പാണ്ഡെ, ഷിതൽ ഭാട്ടിയയുടെ *ഫ്രൈഡേ ഫിലിം വർക്ക്സ്* എന്നീ കമ്പനികളും സഖ്യത്തിൽ സ്ഥാപിക്കുന്ന ഒരു ഇന്ത്യൻ മോഷൻ പിക്ചർ പ്രൊഡക്ഷൻ കമ്പനിയാണ് **പ്ലാൻ സി സ്റ്റുഡിയോസ്**. രണ്ട് കമ്പനികൾ തമ്മിലുള്ള 50:50 സംയുക്ത സംരംഭത്തിന്റെ ഫലമാണിത്.

2016 ഓഗസ്റ്റ് 12 ന് പുറത്തിറങ്ങിയ അക്ഷയ് കുമാർ നായകനായ റുസ്തം എന്ന ചലച്ചിത്രത്തിന്റെ നിർമ്മാണം ആരംഭിച്ചുകൊണ്ട് ഇന്ത്യൻ സിനിമാ വ്യവസായത്തിൽ പ്ലാൻ സി സ്റ്റുഡിയോ തുടക്കം സൃഷ്ടിച്ചു.

## ഫിലിമോഗ്രാഫി

## അവലംബങ്ങൾ

വർഗ്ഗം:ചലച്ചിത്ര നിർമ്മാതാക്കൾ
വർഗ്ഗം:ഇന്ത്യൻ കമ്പനികൾ
റോസ പീസ്

**റോസ പീസ്**, ഔപചാരികമായി **റോസ 'മാഡം ഒ. മെയ്ലാൻഡ്**' എന്നും അറിയപ്പെടുന്ന വിജയകരമായ ഒരു ഗാർഡൻ റോസാണ്. 1992 ആയപ്പോഴേക്കും ഈ ഹൈബ്രിഡ് ടീ റോസ് നൂറ് ദശലക്ഷത്തിലധികം സസ്യങ്ങൾ വിറ്റഴിച്ചിരുന്നു. ഈ കൾട്ടിവറിൽ ക്രീം നിറത്തിലും കടും മഞ്ഞ നിറത്തിലും ഉള്ള പൂക്കളുടെ ദളങ്ങളുടെയറ്റത്ത് ക്രിംപ്സൺ കളർ കാണപ്പെടുന്നു. ഇത് ഹാർദ്ദവും ഊർജ്ജസ്വലവും താരതമ്യേന രോഗപ്രതിരോധ ശേഷിയുള്ളതുമാണ്. അതു തോട്ടങ്ങളിലും അതുപോലെ പുഷ്പ വ്യാപാരത്തിലും ജനപ്രിയമാണ്.

## ചിത്രശാല

File:Hybrid Tea - Lucky Piece 17 (crop).JPG|'Lucky Piece' (Gordon 1958)
File:Rosa 'Chicago Peace'.jpg|'Chicago Peace' (Johnston 1962)
File:Rosa Flaming Peace 2.jpg|'Kronenbourg' (McGredy 1966)
File:Rosa Garden Party.jpg|'Garden Party' (Swim 1959)
File:Rosa 'Pullman Orient Express' 02.JPG|'Pullman Orient Express' (Lim & Twomey 1991)
File:Rose Super Star.jpg|'Super Star' (Tantau 1960)


## അവലംബം

*Ridge, Antonia. 1965. *For Love of a Rose*. Faber 
*HelpMeFind Roses: Peace 
*Beales, P. 1992. *Roses*. Henry Holt & Co  

വർഗ്ഗം:റോസ് കൾട്ടിവറുകൾ
വർഗ്ഗം:സമാധാനം
വർഗ്ഗം:ഐക്യരാഷ്ട്രസഭയുടെ ചരിത്രം
വർഗ്ഗം:റോസുകൾ
നുനാവട്

**നുനാവട്** കാനഡയുടെ ഏറ്റവും പുതിയതും, വലുതും ഏറ്റവും വടക്കുള്ളതുമായ പ്രവിശ്യയാണ്. 1999 ഏപ്രിൽ 1-ന് നുനാവുട് ആക്റ്റ്, നുനാവട് ലാന്റ് ക്ലെയിംസ് എഗ്രീമെന്റ് ആക്ട് എന്നിവയനുസരിച്ച് വടക്കുകിഴക്കൻ പ്രവിശ്യകളിൽനിന്നു ഔദ്യോഗികമായി വേർപെടുത്തിയെങ്കിലും 1993 ൽത്തന്നെ ഇതിന്റെ അതിർത്തികൾ വിഭാവനം ചെയ്യപ്പെട്ടിരുന്നു. 1949 ൽ ന്യൂഫൗണ്ട്ലാൻഡ് പ്രവിശ്യയുടെ ഏകീകരണത്തിനുശേഷമുള്ള കാനഡയുടെ രാഷ്ട്രീയ ഭൂപടത്തിലെ ആദ്യത്തെ പ്രധാന മാറ്റത്തിനു നാന്ദികുറിച്ചത് നുനാവാട് പ്രദേശത്തിന്റെ സൃഷ്ടിയോടെയാണ്.  

വടക്കൻ കാനഡയുടെ ഒരു പ്രധാന ഭാഗവും കനേഡിയൻ ആർട്ടിക് ദ്വീപസമൂഹങ്ങളുടെ ഭൂരിഭാഗവും നുനാവട് പ്രദേശത്തിലുൾപ്പെട്ടിരിക്കുന്നു. ലോകത്തിലെ അഞ്ചാമത്തെ വലിയ രാജ്യ ഉപവിഭാഗവും അതുപോലെതന്നെ വടക്കേ അമേരിക്കയിൽ രണ്ടാമത്തേതുമാണ് (ഗ്രീൻലാന്ഡിനു ശേഷം). കിഴക്ക് ബാഫിൻ ദ്വീപിൽ സ്ഥിതിചെയ്യുന്ന തലസ്ഥാനമായ ഇക്വാല്യൂട്ട് (മുൻപ് "ഫ്രോബിഷർ ബേ") 1995 ലെ തലസ്ഥാന ജനഹിതപരിശോധന  പ്രകാരമാണ് തെരഞ്ഞെടുത്തത്. ഇവിടുത്തെ മറ്റു പ്രധാന സമൂഹങ്ങളിൽ റാങ്കിൻ ഇൻലെറ്റ്, കേംബ്രിഡ്ജ് ബേ തുടങ്ങിയ പ്രാദേശിക കേന്ദ്രങ്ങളും ഉൾപ്പെടുന്നു.

നുനവാട് പ്രവിശ്യയിൽ ദൂരെ വടക്കുഭാഗത്തുള്ള എല്ലെസ്മിയർ ദ്വീപ് ഉൾപ്പെടുന്നതോടൊപ്പം വിക്ടോറിയ ദ്വീപിന്റെ കിഴക്ക്, തെക്കു ഭാഗങ്ങൾ ഇതിന്റെ പടിഞ്ഞാറു ഭാഗത്തും പ്രവിശ്യയുടെ മറ്റുഭാഗങ്ങളുടെ തെക്കുകിഴക്കൻ ദിശയിൽ അനദിവിദൂരത്തിലായിക്കിടക്കുന്ന ജയിംസ് ഉൾക്കടലിലെ അക്കിമിസ്കി ദ്വീപും ഉൾപ്പെട്ടിരിക്കുന്നു. വടക്കേ അമേരിക്കയുടെ മറ്റു പ്രദേശങ്ങളുമായി ഹൈവേ വഴി ബന്ധിപ്പിക്കപ്പെടാത്ത കാനഡയിലെ ഒരേയൊരു പ്രദേശമാണിത്.

കാനഡയിലെ പ്രവിശ്യകളിലും പ്രദേശങ്ങളിലുംവച്ച് ഏറ്റവും കുറവു ജനസംഖ്യയുള്ള രണ്ടാമത്തെ പ്രദേശമെന്നതുപോലെ ഏറ്റവും കൂടുതൽ ഭൂതല വിസ്തീർണ്ണവുമുള്ള പ്രദേശവുമാണിത്. ലോകത്തെ ഏറ്റവും വിദൂരത്തിലുള്ള പ്രദേശങ്ങളിലൊന്നും വിരളമായ അധിവാസ കേന്ദ്രങ്ങളുമുള്ള ഇവിടുത്തെ ജനസംഖ്യ 35,944 ആണ്. ഇവർ ഇന്യൂട്ട് വംശജരും  ഏതാണ്ട് 1,750,000 ചതുരശ്ര കിലോമീറ്റർ (680,000 ചതുരശ്ര മൈൽ), അല്ലെങ്കിൽ മെക്സിക്കോയേക്കാളും ഒരൽപം ചെറുതുമായ ഒരു പ്രദേശത്ത് ചിതറിക്കിടക്കുന്നവരാണ്. ലോകത്തിന്റെ ഏറ്റവും വടക്കേ അറ്റത്തുള്ള, സ്ഥിരവാസ കേന്ദ്രമായ അലെർട്ട് സ്ഥിതിചെയ്യുന്നതിവിടെയാണ്. എല്ലെസ്മിയർ ദ്വീപിൽ സ്ഥിതിചെയ്യുന്ന യുറേക്ക എന്ന കാലാവസ്ഥാ കേന്ദ്രത്തിലാണ് കാനഡയിലെ മറ്റു കാലാവസ്ഥാ കേന്ദ്രങ്ങളേക്കാൾ ഏറ്റവും കുറഞ്ഞ ശരാശരി വാർഷിക താപനില രേഖപ്പെടുത്തിയിട്ടുള്ളത്.

## പദോൽപത്തി
തദ്ദേശീയ ഇനുക്ടിയൂട്ട് ഭാഷയിൽ നുനാവുത് എന്നാൽ "നമ്മുടെ ഭൂമി" എന്നാണ്.

## ഭൂമിശാസ്ത്രം
വടക്കൻ കാനഡയിൽ 1,877,787 ചതുരശ്ര കിലോമീറ്റർ (725,018 ചതുരശ്ര മൈൽ) ഭൂമിയും 160,930 ചതുരശ്ര കിലോമീറ്റർ (62,137 ചതുരശ്ര മൈൽ) ജലപ്രദേശവും നുനാവത്ത് ഉൾക്കൊള്ളുന്നു. പ്രധാന ഭൂപ്രദേശത്തിന്റെ ഒരു ഭാഗം, ആർട്ടിക് ദ്വീപസമൂഹത്തിന്റെ ഭൂരിഭാഗവും, ബെൽ‌ച്ചർ ദ്വീപുകൾ ഉൾപ്പെടെ ഹഡ്‌സൺ ബേ, ജെയിംസ് ബേ, ഉങ്കാവ ബേ എന്നിവിടങ്ങളിലെ മുഴുവൻ ദ്വീപുകളും ഉൾപ്പെടുന്ന നുനാവടിലെ ഈ പ്രദേശങ്ങളെല്ലാം നുനാവട് വേർതിരിക്കപ്പെട്ട വടക്കുപടിഞ്ഞാറൻ പ്രദേശങ്ങളുടേതാണ്. ഇത് ലോകത്തിലെ അഞ്ചാമത്തെ വലിയ സബ് നാഷണൽ എന്റിറ്റിയായി (അല്ലെങ്കിൽ അഡ്മിനിസ്ട്രേറ്റീവ് ഡിവിഷൻ) മാറുന്നു. നുനാവട് ഒരു രാജ്യമായിരുന്നുവെങ്കിൽ, അത് വിസ്തൃതിയിൽ 15 ആം സ്ഥാനത്താകുമായിരുന്നു.

## അവലംബം

വർഗ്ഗം:കാനഡയിലെ പ്രവിശ്യകൾ
മാർവെ ബീച്ച്

മുംബൈ നഗരത്തിന്റെ പടിഞ്ഞാറ് ഭാഗത്തുള്ള നഗരപ്രാന്തമായ മലാഡിലെ ഒരു തീരമാണ് മാർവെ ബീച്ച്. ഒരു ചെറിയ ഉൾക്കടലിന്റെ ഓരത്തെ ഒരു മണൽപ്പരപ്പാണിത്.
## ചരിത്രം
സാൽസെറ്റ് ദ്വീപിന്റെ പടിഞ്ഞാറ് ഭാഗത്തുണ്ടായിരുന്ന ചെറുദ്വീപുകളുടെ ഭാഗമായിരുന്നു ഇത്. 1808 വരെ ഇവ വേറിട്ട ദ്വീപുകൾ തന്നെയായിരുന്നു. 1882-ലെ താനെ ഗസറ്റിയർ അനുസരിച്ച് വേലിയിറക്കസമയത്ത് ഈ ദ്വീപുകളിലേക്ക് കാൽനടയായി പോവുക സാധ്യമായിരുന്നു.

## ഗതാഗതം

എസ്സെൽ വേൾഡ്, വാട്ടർ കിംഗ്ഡം എന്നീ അമ്യൂസ്മെന്റ് പാർക്കുകൾ, മനോരി ബീച്ച് എന്നിവടങ്ങളിലേക്ക് ഫെറി ലഭ്യമാണ്. മനോരിയിലേക്കുള്ള ഫെറി സേവനം ബെസ്റ്റ് ആണ് പ്രവർത്തിപ്പിക്കുന്നത്. ഈ ഫെറിയിലൂടെ ഇരുചക്രവാഹനങ്ങളും മനോരി ദ്വീപിലേക്ക്  കൊണ്ടുപോകാവുന്നതാണ്. മലാഡ് റെയിൽവേ സ്റ്റേഷനിൽ നിന്ന് ബെസ്റ്റ് ബസ് നമ്പർ 272 മാർവെ ബീച്ചിലെത്തുന്നു. ഈ ഭാഗത്ത് ഓട്ടോറിക്ഷകളും ടാക്സികളും ലഭ്യമാണ്.
## ആകർഷണങ്ങൾ
കാറ്റുകൊള്ളാനും സായാഹ്നം ചിലവഴിക്കാനുമായി സന്ദർശകർ ഇവിടെയെത്താറുണ്ട്. പാനി പുരി, ബേൽ പുരി, ഐസ്ക്രീം തുടങ്ങിയ ലഘുഭക്ഷണങ്ങളുടെ വിൽപ്പനക്കായി നിരവധി കച്ചവടക്കാർ ഇവിടെയെത്തുന്നു. തദ്ദേശീയർ ഇവിടെ ചൂണ്ടയിട്ട് ചെറുമത്സ്യങ്ങളെ പിടിക്കുന്ന കാഴ്ച പതിവാണ്. ഗ്ലോബൽ വിപാസന പഗോഡയുടെ വിദൂരദൃശ്യം ഇവിടെ നിന്നും ലഭ്യമാണ്.
ഇടുങ്ങിയ വീതി ഈ തീരത്തിന്റെ പരിമിതിയാണ്. ഇന്ത്യൻ നേവൽ ബേസ്, ഐഎൻഎസ് ഹംല തുടങ്ങിയ തന്ത്രപ്രധാനമായ സ്ഥാപനങ്ങൾ ഈ സ്ഥലത്തിന് സമീപം സ്ഥിതി ചെയ്യുന്നു.  വളരെ വേഗമേറിയ നീരൊഴുക്കും ഇളകുന്ന മണൽതിട്ടയും നിറഞ്ഞ ഈ കടൽപ്രദേശം നീന്തലിന് സുരക്ഷിതമല്ല.

## അവലംബം

വർഗ്ഗം:മുംബൈയിലെ വിനോദസഞ്ചാരകേന്ദ്രങ്ങൾ
റോസ 'വൈഫ് ഓഫ് ബാത്ത്'

**റോസാരിയം ഗ്ലക്സ്ബർഗ് **' ഗ്ലക്സ്ബർഗ് ', AUSവൈഫ്  or 'AUSബാത്ത്' എന്നെല്ലാം അറിയപ്പെടുന്ന റോസ 'വൈഫ് ഓഫ് ബാത്ത്' 1969-ൽ ഇംഗ്ലണ്ടിലെ ഓസ്റ്റിൻ ഡേവിഡ് സി. എച്ച്. വികസിപ്പിച്ചെടുത്ത ഒരു സാധാരണ പിങ്ക് റോസ് കൾട്ടിവറാണ്. ജെഫ്രി ചോസെറിന്റെ "ദി കാന്റർബറി ടാലസ്" എന്ന നോവലിലെ കഥാപാത്രത്തിന്റെ പേരിലാണ് ഈ കൾട്ടിവർ അറിയപ്പെടുന്നത്. റോസാരിയം ഗ്ലക്സ്ബർഗ് ജർമ്മനിയിലെ ഗ്ലെക്സസ്ബർഗിലെ സ്ക്ലോസ്സ് ഗ്ലെക്സ്ബർഗ് പാർക്കിലെ ഒരു ഗാർഡൻ റോസ് ആണ്.  80 മുതൽ 120 സെന്റീമീറ്റർ വരെ (2.5 മുതൽ 4 അടി വരെ) ഉയരം 60 മുതൽ 90 സെന്റീമീറ്റർ വരെ (2 മുതൽ 3 അടി വരെ) വിസ്താരത്തിലും ഇത് വളരുന്നു.

## അവലംബം

വർഗ്ഗം:റോസ് കൾട്ടിവറുകൾ
വർഗ്ഗം:റോസുകൾ
മീർസോർഗ്

സുരിനാം നദിയുടെ കിഴക്കൻ തീരത്ത് സ്ഥിതി ചെയ്യുന്ന തലസ്ഥാനമായ പരമാരിബൊയുടെ നേർവിപരീതമായി കാണപ്പെടുന്ന സുരിനാമിലെ ഒരു നഗരമാണ് **മീർസോർഗ്**. 2012-ലെ സെൻസസ് പ്രകാരം ഇവിടത്തെ ജനസംഖ്യ 12,405 ആയിരുന്നു.2000 മുതൽ ഇത് പരമാരിബൊയിലെ ജൂൾസ് വിജിഡൻബോഷ് ബ്രിഡ്ജുമായി ബന്ധിപ്പിച്ചിരിക്കുന്നു. ഈ പാലം മുൻ പ്രസിഡന്റ് ജൂൾസ് വിജിഡൻബോഷ് ആണ് പേരിട്ടത്.

## അവലംബം

## ബാഹ്യ ലിങ്കുകൾ

* Meerzorg-Paramaribo bridge (Dutch)
*  Peperpot Nature Park at Facebook

വർഗ്ഗം:സുരിനാമിലെ റിസോർട്ടുകൾ
വർഗ്ഗം:സുരിനാം
ഗം എയർ

സുരിനാമിലെ പരമാരിബൊയിൽ സ്ഥിതിചെയ്യുന്ന സോർഗ് എൻ ഹൂപ് എയർപോർട്ടിൽ നിന്നുള്ള ഒരു സുരിനാമീസ് എയർലൈനാണ് **ഗം എയർ.** ഗം എയർ, പരമാരിബൊയിലെ സോർഗ് എൻ -ഹൂപ്പ് എയർപോർട്ടിൽ (ORG) നിന്ന് ദിനംപ്രതി ഫ്ലൈറ്റുകൾ നൽകാനായി ഗയാനയിലെ ജോർജ്ടൗണിലെ ഓഗ്ൾ വിമാനത്താവളവും (OGL).ട്രാൻസ് ഗയാന എയർവെയ്സുമായി സഹകരിക്കുന്നു.
## വിമാനനിര

ഗം എയർ ഇന്ന് 9 വിമാനങ്ങളും ഒരു ഹെലികോപ്റ്ററും സ്വന്തമായിട്ടുണ്ട്. നാല് തരത്തിലുള്ള വിമാനങ്ങളിൽ അഞ്ചു സീറ്റ് മുതൽ 19 വരെ സീറ്റുകൾ വരെ വ്യത്യാസപ്പെട്ടിരിക്കുന്നു.



## അവലംബം

## ബാഹ്യ ലിങ്കുകൾ
 
*Official website 

വർഗ്ഗം:സുരിനാമിലെ എയർലൈനുകൾ
വർഗ്ഗം:സുരിനാമിലെ കമ്പനികൾ
മിഷൻ വിയെജോ

**മിഷൻ വിയെജോ** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ഓറഞ്ച് കൌണ്ടിയിൽ  സാഡിൽബാക്ക് താഴ്‍വരയിൽ സ്ഥിതിചെയ്യുന്ന ഒരു നഗരമാണ്. ഒറ്റ പദ്ധതിയുടെ കീഴിൽ നിർമ്മിക്കപ്പെട്ട ഏറ്റവും വലിയ മാസ്റ്റർ ആസൂത്രിത സമൂഹങ്ങളിലൊന്നായി മിഷൻ വിജോയെ കണക്കാക്കുന്നു. കൊളറാഡോയിലെ ഹൈലാൻഡ്സ് റാഞ്ച് മാത്രമാണ് വലിപ്പത്തിൽ ഇതിനെ കവച്ചുവയ്ക്കുന്നത്.  2014 ലെ കണക്കുകൾ പ്രകാരം ഈ നഗരത്തിലെ ജനസംഖ്യ 96,346 ആയിരുന്നു.

മിഷൻ വിയെജോ അതിന്റെ പ്രകൃതത്തിലും സംസ്കാരത്തിലും സബർബൻ ആണ്. നഗരം പ്രധാനമായും പാർപ്പിടങ്ങൾക്കു പ്രാധാന്യമുള്ളതാണെങ്ങിലും നഗരപരിധിയിൽ നിരവധി ഓഫീസുകളും വ്യവസായങ്ങളും നിലനിൽക്കുന്നു. ഇവിടെ നിലനിന്നിരുന്ന ഒരു വലിയ സ്പാനിഷ് ഭൂഗ്രാന്റായ റാഞ്ചോ മിഷൻ വിയെജോയും അതിനെ ഉപജീവിച്ചു നിലവിൽ വന്ന സമൂഹത്തേയും പരാമർശിച്ചാണ് നഗരത്തിന്റെ ഈ പേരു നിലവിൽവന്നത്. 

## ചരിത്രം
ജന്മംകൊണ്ട് ഇംഗ്ലീഷുകാരനും പിന്നീടു മെക്സിക്കൻ പൌരനുമായിരുന്ന ഡോൺ ജുവാൻ എന്നറിയപ്പെട്ടിരുന്ന ജോൺ ഫോർസ്റ്റർ എന്നയാളാണ് മിഷൻ വിയെജോ എന്ന ഭൂഗ്രാന്റ് വിലയ്ക്കു വാങ്ങിയത്. മെക്സിക്കൻ-അമേരിക്കൻ യുദ്ധകാലത്ത്, ലോസ് ആഞ്ചലസ് വീണ്ടെടുക്കാനും സാൻ ഡിയഗോയിലേയ്ക്കു പടയോട്ടം നടത്തുവാനും അമേരിക്കൻ ഐക്യനാടുകളുടെ സൈന്യത്തിന് പുതിയ കുതിരകളെ അദ്ദേഹം സംഭാവന ചെയ്തിരുന്നു.  ഒരു കുന്നിൻ പ്രദേശമായിന്ന മിഷൻ വിയാജോയിലെ ഭൂമി കർഷകർ അധികമായി ഉപയോഗിച്ചിരുന്നില്ലാത്തിതിനാൽ ഇതു പ്രാഥമികമായി ഒരു കന്നുകാലി മേയ്ക്കൽ പ്രദേശമായിട്ടാണ് ഉപയോഗിച്ചിരുന്നത്.  ഭൂമിശാസ്ത്രപരമായ സങ്കീർണത മൂലം ഓറഞ്ച് കൗണ്ടിയിലെ നാഗരികമാക്കപ്പെട്ട അവസാന പ്രദേശങ്ങളിലൊന്നായിരുന്നു ഇത്.  1960 ൽ ആദ്യകാല വികസിതാക്കൾ  മിഷൻ വിജോയിലെ ഭൂരിഭാഗം ഭൂപ്രദേശങ്ങളും വികസനത്തിനു യോജിക്കാത്തതെന്ന കാരണത്താൽ പുറന്തള്ളിയിരുന്നു. 

പിൽക്കാലത്ത് ഇർവിൻ കമ്പനിയുടെ പ്രസിഡന്റായിത്തീർന്ന ഒരു നഗര നിർമ്മാതാവായിരുന്ന ഡൊണാൾഡ് ബ്രെൻ, അതനുസരിച്ചു താഴ്‍വരകളിൽ പാതകളും  മലഞ്ചെരുവുകളിൽ ഭവനങ്ങളും നിർമ്മിക്കാവുന്ന രീതിയിൽ പ്രദേശത്തിന്റെ ഭൂമിശാസ്ത്രവുമായി ഒത്തു ചേരുന്ന  അതിർത്തി രേഖകൾ അടയാളപ്പെടുത്തുന്ന ഒരു ആസൂത്രിത പദ്ധതി തയ്യാറാക്കി.  ഈ പദ്ധതി പ്രാവർത്തികമാകുകയും  1980- ആയതോടെ മിഷൻ വിയാജോ നഗരത്തിന്റെ നിർമ്മാണ പൂർത്തിയാകുകയും ചെയ്തു. 1970 കളുടെ അവസാനത്തിലും 1980 കളിലും മിഷൻ വിജോയിലെ വീടുകൾ നിർമ്മാണത്തിനു മുമ്പുതന്നെ പലപ്പോഴും വിറ്റഴിക്കപ്പെടുന്ന നിലയിൽ ആവശ്യം വർ‌ദ്ധിച്ചിരുന്നു.  നഗരത്തിലെ വീടുകളും ഷോപ്പിംഗ് സെന്ററുകളും ഒരു സ്പാനിഷ് മിഷൻ ശൈലിയിൽ ഇഷ്ടിക കെട്ടി കുമ്മായം തേച്ചുള്ള ഭിത്തികളോടു കൂടിയതും മേച്ചിലോടു നിരത്തിയതുമായ ഏകരൂപത്തിലുമായി രൂപകൽപ്പന ചെയ്തിരുന്നു.  ഇത്തരത്തിൽ ആദ്യത്തേതും ബൃഹത്തും ബ്രെന്നിന്റെ സ്പാനിഷ് വാസ്തുശൈലിയോടുള്ള ഇഷ്ടം ദ്യോതിപ്പിക്കുന്നതും ദൃഢനിശ്ചയത്തിന്റെ സാക്ഷാൽക്കാരവുമായി അനേകർ മിഷൻ വിയെജോയുടെ നിർമ്മാണത്തെ ചൂണ്ടിക്കാട്ടുന്നു 

ഇർവിൻ, ന്യൂപോർട്ട് ബീച്ച് നഗരങ്ങളുടെ വികസനത്തിലും ബ്രെന്നിന്റെ കമ്പനി ഭാഗഭാക്കായിരുന്നു.  കമ്പനിയുടെ പ്രവർത്തനങ്ങൾ വിപുലീകരിക്കപ്പെടുകയും അരിസോണയിലെ ടെമ്പെയിലുള്ള ലേക്ക് പ്രോജക്റ്റിന്റെ നിർമ്മാണത്തിൽ സഹകരിക്കുന്നതിനും ഡെൻവർ മെട്രോപളിറ്റൻ ഏരിയയിലുൾപ്പെട്ട കൊളറാഡോയിലെ മിഷൻ വിയെജോ അറോറ ഹൈലാന്റ്സ് റാഞ്ച് എന്നിവയുടെ  പ്രഥമ മാസ്റ്റർ പ്ലാനർ ആയി മാറുന്നതിനും കമ്പനിക്കു കഴിഞ്ഞിരുന്നു. നഗരമുദ്ര രൂപകൽപ്പന ചെയ്തത് മിഷൻ വിയെജോയിലെ മുൻതാമസക്കാരനും കലാകാരനുമായിരുന്ന  കാൾ ഗ്ലാസ്ഫോർഡ് ആയിരുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
റോസ വിർജീനിയാന

**റോസാ വിർജീനിയാന**, സാധാരണ അറിയപ്പെടുന്ന **വിർജീനിയ റോസ്**  സാധാരണ കാട്ടു റോസ്, അല്ലെങ്കിൽ പ്രേയരീ റോസ് കിഴക്കൻ വടക്കേ അമേരിക്കയിലേ റോസ് കുടുംബത്തിലെ ഒരു വാർഷികസസ്യമാണ്. ഇത് ഏറ്റവും സാധാരണമായ കാട്ടുറോസ് ആണ്. ഇത് 2 മീറ്ററോളം ഉയരത്തിൽ വളരുന്ന ഒരു ഇലപൊഴിയും സസ്യമാണ്. കാണ്ഡത്തിൽ അനേകം മുള്ളുകൾ കാണപ്പെടുന്നു.പിങ്ക് പൂക്കൾ  ചെറിയ കൂട്ടങ്ങളായി കാണപ്പെടുന്നു, ഇത് മദ്ധ്യവേനൽക്കാലത്ത് നീണ്ട കാലയളവിൽ പ്രത്യക്ഷപ്പെടുന്നു. പഴങ്ങൾ ചെറുതും തെളിച്ചമുള്ള ചുവപ്പ് നിറത്തിൽ വൃത്താകൃതിയിലുള്ളതുമാണ്.

## അവലംബം

വർഗ്ഗം:റോസുകൾ
വർഗ്ഗം:കിഴക്കൻ അമേരിക്കൻ ഐക്യനാടുകളിലെ സസ്യജാലം
ടൈറസ് വോങ്ങ്

ചൈനയിൽ ജനിച്ച ഒരു അമേരിക്കൻ ചിത്രകാരനാണ് **ടൈറസ് വോങ്ങ്**. (ഒക്ടോബർ 25, 1910 – ഡിസംബർ 30, 2016). പെയിന്റർ, അനിമേറ്റർ, കാലിഗ്രാഫർ, മ്യൂറലിസ്റ്റ്, സെറാമിസിസ്റ്റ്, ലിത്തോഗ്രാഫർ, പട്ടം നിർമ്മാണം എന്നിവ കൂടാതെ ഒരു സെറ്റ് ഡിസൈനറും സ്റ്റോറിബോർഡ് ആർട്ടിസ്റ്റും കൂടിയായിരുന്നു അദ്ദേഹം. ഇരുപതാം നൂറ്റാണ്ടിലെ ഏഷ്യൻ-അമേരിക്കൻ ചിത്രകാരിൽ ഏറ്റവും സ്വാധീനശക്തിയുള്ളവരിൽ ഒരാളായ അദ്ദേഹം ഡിസ്നി, വാഴ്നർ ബ്രദേഴ്സ് എന്നിവരോടൊപ്പവും പ്രവർത്തിച്ചിരുന്നു.

## അവലംബം

വർഗ്ഗം:1910-ൽ ജനിച്ചവർ
വർഗ്ഗം:2016-ൽ മരിച്ചവർ
വർഗ്ഗം:ഇരുപതാം നൂറ്റാണ്ടിലെ അമേരിക്കൻ ചിത്രകാരന്മാർ
ആഗാ ഖാൻ III

നിസാരി ഇസ്മൈലി മതത്തിലെ 48-ാമത്തെ ഇമാമും മുസ്ലിം ലീഗിൻറെ സ്ഥാപക നേതാക്കളിലൊരാളുമായിരുന്നു ആഗാ ഖാൻ.സർ സുൽത്താൻ മുഹമ്മദ്ഷാ ആഗാ ഖാൻ lll എന്നാണു മുഴുവൻ പേര് ബ്രിട്ടീഷ് ഇന്ത്യയിലെ കറാച്ചിയിൽ 1877 നവംബർ 2 നു ജനനം.
മതപഠനവും പാശ്ചാത്യ പഠനവും ഒരുപോലെ നേടി.പ്രസിദ്ധമായ Eton, Cambridge യൂണിവേഴ്സിറ്റികളിൽ ആയിരുന്നു പഠനം.1937-38 ൽ 'ലീഗ് ഓഫ് നാഷൺ' പ്രസിഡന്റ് പദം അലങ്കരിച്ചിട്ടുണ്ട് ഇപ്പോഴത്തെ ഐക്യ രാഷ്ട്രസഭയുടെ മുൻ പതിപ്പാണ് 'ലീഗ് ഓഫ് നാഷൺ'. ചെറു പ്രായത്തിൽ തന്നെ 'ഷിയ ഇസ്മായിലി മുസ്ലിം' വിഭാഗത്തിന്റെ 48- മത്തെ ഇമാമായി. 1957 ജുലൈ 11 നു സ്വിറ്റ്സർലാൻഡിൽ വെച്ചായിരുന്നു അന്ത്യം. ആൾ ഇന്ത്യാ മുസ്ലിംലീഗിന്റെ സ്ഥാപക നേതാക്കളിൽ ഒരാളും ആദ്യ പ്രസിഡന്റും ആഗാ ഖാൻ lll ആയിരുന്നു.

## അവലംബം

വർഗ്ഗം:ഇന്ത്യൻ ഇസ്മാഈലി മുസ്ലിങ്ങൾ
റോസാ ചിനെൻസിസ്

**ചൈന റോസ്** അല്ലെങ്കിൽ **ചൈനീസ് റോസ്** എന്നീപേരുകളിലറിയപ്പെടുന്ന **റോസാ ചിനെൻസിസ്**(Chinese: 月季, pinyin: yuèjì) തെക്കുപടിഞ്ഞാറൻ ചൈന, ഗുയിസോ, ഹുബായി, സിചുവാൻ പ്രവിശ്യകൾ എന്നിവിടങ്ങളിലെ സ്വദേശിയും റോസ ജീനസിലെ അംഗവുമാണ്. ഈ ഇനം വ്യാപകമായി ഒരു അലങ്കാര സസ്യമായി കൃഷി ചെയ്യുന്നു. യഥാർത്ഥത്തിൽ ചൈനയിൽ ധാരാളം കൾട്ടിവറുകൾ തിരഞ്ഞെടുത്തിട്ടുണ്ട്. പൊതുവെ ഇതിനെ **ചൈന റോസുകൾ** എന്ന് അറിയപ്പെടുന്നു. Rosa × odorata നിർമ്മിക്കാൻ റോസ ജിജാൻടീയുമായി ഇത് വ്യാപകമായി കൂട്ടിചേർക്കപ്പെട്ടു. കൂടാതെ ടീ റോസ്, ഹൈബ്രിഡ് ടീ റോസ് എന്നീ സങ്കരയിനങ്ങൾ ലഭിക്കുകയും ചെയ്തു.
## ചിത്രശാല

Image:Rosa chinensis 1795.jpg|18th-century painting of two cultivars
File:Rosa-chinensis.JPG|A *Rosa chinensis* cultivar
File:Viridifolia Green Rose.jpg|*Rosa chinensis* 'Viridiflora', in which the petals are replaced with leaves (phyllody)

## ഇതും കാണുക
* Garden roses

## അവലംബം

*
*Plants for a Future: ''Rosa chinensis''

വർഗ്ഗം:റോസുകൾ
വർഗ്ഗം:ചൈനയിലെ സസ്യജാലം
വർഗ്ഗം:ഏഷ്യയിലെ സസ്യജാലം
വർഗ്ഗം:ഔഷധസസ്യങ്ങൾ
സ്റ്റാൻടൺ, കാലിഫോർണിയ

**സ്റ്റാൻടൺ** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് പടിഞ്ഞാറൻ ഓറഞ്ച് കൗണ്ടിയിൽ സ്ഥിതി ചെയ്യുന്ന നഗരമാണ്. 2000 ലെ അമേരിക്കൻ സെൻസസ് പ്രകാരം 37,403 ആയിരുന്ന ഇവിടുത്തെ ജനസംഖ്യ  2010 ലെ ജനസംഖ്യാ കണക്കെടുപ്പിൽ 38,186 പേരായി വർദ്ധിച്ചിരുന്നു. 1956 ൽ ഈ നഗരം സംയോജിപ്പിക്കുകയും കൗൺസിൽ മാനേജർ രൂപത്തിലുള്ള ഒരു സർക്കാർ രൂപവത്കരിച്ച് മുഴുവൻ മുനിസിപ്പൽ സേവനങ്ങളും നൽകുകയും ചെയ്യുന്നു. സ്റ്റാൻഡൻ നഗരത്തിന്റെ അതിരുകൾ പടിഞ്ഞാറ് സൈപ്രസ്, വടക്കും കിഴക്കും അനഹൈം, കിഴക്കും തെക്കും ഗാർഡൻ ഗ്രോവ് എന്നിവയാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഹഗ്സൺ, കാലിഫോർണിയ

**ഹഗ്സൺ** അമേരിക്കൻ ഐക്യനാടുകളിലെ കാലിഫോർണിയയിൽ സ്റ്റാനിസ്ലാസ് കൗണ്ടിയിൽ സ്ഥിതിചെയ്യുന്ന ഒരു നഗരമാണ്. ഇത് മൊഡസ്റ്റോ മെട്രോപോളിറ്റൻ സ്റ്റാറ്റിസ്റ്റിക്കൽ ഏരിയയുടെ ഭാഗമാണ്. 2000 ലെ സെൻസസ് പ്രകാരം 3,980 ആയിരുന്ന ഇവിടുത്തെ ജനസംഖ്യ 2010 ലെ സെൻസസ് അനുസരിച്ച് 6,640 ആയി വർദ്ധിച്ചിരുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ലിൻഡൽ ബാസ്

**ലിൻഡൽ ബാസ്**(ജൂലൈ 5, 1952) റീയലിസ്റ്റ് ചിത്രകാരിയും, പ്രധാനമായും പുഷ്പചിത്രീകരണങ്ങൾ, പ്രതീകാത്മകമായ രൂപചിത്രങ്ങൾ എന്നിവയെ ചിത്രീകരിക്കുന്ന ഒരു അമേരിക്കൻ ചിത്രകാരിയും അധ്യാപികയുമാണ്. അവർ ന്യൂ മെക്സിക്കോയിലെ സാന്ത ഫെയിൽ താമസിക്കുകയും പ്രവർത്തിക്കുകയും ചെയ്യുന്നു. യൂണിയൻ ഷീൽഡ് പെന്നി എന്ന പേരിൽ അറിയപ്പെടുന്ന 2010-ലെ പെന്നി ഡിസൈനറാണ്.
## ജീവചരിത്രം
നോർത്ത് കരോലിനയിൽ ബാസ് ജനിച്ചു. പെൻസിൽവാനിയ ഫൈനൽ ആർട്ട്സ് അക്കാദമിയിൽ ചേർന്ന് ആർതർ ഡകോസ്റ്റ, റോബർട്ട് ബെവർലി ഹേൽ, വിൽ ബാർനെറ്റ് എന്നിവരുടെ ശിക്ഷണത്തിൽ പഠിച്ചു. ആർതർ ഡെകോസ്റ്റയിലെത്തുന്നത് അദ്ദേഹത്തിൻറെ അദ്ധ്യാപകനായ ഡാനിയൽ ഗാർബെറിൽ കൂടിയാണ്. തോമസ് ഈകിൻസിന്റെ വിദ്യാർത്ഥിയായ തോമസ് അൻഷറ്റ്സ് ഗാർബെറിൻറെ അദ്ധ്യാപകനായിരുന്നു. ബാർനെറ്റിന്റെ ജീവിതത്തെയും പ്രവർത്തനത്തെയും കുറിച്ചുള്ള റിച്ചാർഡ് എം. ഡോട്ടിയുടെ പുസ്തകത്തിന്റെ ആമുഖത്തിൽ അവതരിപ്പിച്ചതുപോലെ വിൽ ബാർനെറ്റിന്റെ പാരമ്പര്യം അധ്യാപകൻ ഫിലിപ്പ് എൽ. ഹേൽ വഴി ക്ലോദ് മോനെറ്റിലേക്ക് വ്യാപിപ്പിച്ചു,

1984-ൽ ഇൻഡ്യാന യൂണിവേഴ്‌സിറ്റിയിൽ ഫൈൻ ആർട്ടിൽ ബിഎ നേടി ബിരുദാനന്തര ബിരുദം പൂർത്തിയാക്കിയ ബാസ് 1987-ൽ ഐയുവിൽ നിന്ന് ഇൻസ്ട്രക്ഷണൽ സിസ്റ്റംസ് ഡിസൈനിൽ എംഎ നേടി. ന്യൂ മെക്സിക്കോയിൽ സീഗ്ഫ്രൈഡ് ഹാനുമായുള്ള ചങ്ങാത്തത്തിലൂടെ ജാക്വസ് മരോജറിന്റെ തന്ത്രങ്ങൾ അവർ കണ്ടെത്തി. അവരുടെ സ്വാധീനം യൂറോപ്യൻ കലാപരമായ ചിന്താഗതിയും പ്രയോഗവുമായി ബന്ധം സ്ഥാപിച്ചു. ഒരു കലാകാരനെന്ന നിലയിൽ ഹാന്റെ വിദ്യാഭ്യാസത്തിൽ ലണ്ടനിലെ റോയൽ അക്കാദമിയിലെ ക്ലാസിക്കൽ പരിശീലനം ഉൾപ്പെടുന്നു.

## അവലംബം

### ഉറവിടങ്ങൾ
* Bicentennial Penny
* U.S.Mint 
* Historic Cast Drawing
* Designer's Essay 
* 'Will Barnet' by Richard M. Doty, Abrams 1984

## ബാഹ്യ ലിങ്കുകൾ

* Artist’s website 

വർഗ്ഗം:അമേരിക്കൻ ചിത്രകാരികൾ
വർഗ്ഗം:ജീവിച്ചിരിക്കുന്നവർ
വർഗ്ഗം:1952-ൽ ജനിച്ചവർ
വർഗ്ഗം:ഇരുപതാം നൂറ്റാണ്ടിലെ അമേരിക്കൻ ചിത്രകാരന്മാർ
വർഗ്ഗം:റിയലിസ്റ്റ് ചിത്രകാരന്മാർ
ബ്ലൂ വിംഗ് എയർലൈൻസ്

**ബ്ലൂ വിംഗ് എയർലൈൻസ്**n.v. ഇതിന്റെ ഹെഡ്ഓഫീസ് സുരിനാമിലെ പരമാരിബൊ നഗരത്തിൽ പൊതു വ്യോമത്താവളമായ സോർഗ് എൻ ഹൂപ് വിമാനത്താവളത്തിന്റെ ഗ്രൗണ്ടിൽ പ്രവർത്തിക്കുന്നു.2002 ജനുവരിയിൽ എയർലൈൻസ് പ്രവർത്തനം ആരംഭിച്ചു. സുരിനാം, ഗയാന, ബ്രസീൽ, വെനിസ്വേല, കരീബിയൻ പ്രദേശങ്ങൾ എന്നിവ ഉൾപ്പെടുന്ന പ്രദേശങ്ങളിൽ പരമരിബോയിൽ നിന്നുള്ള ചാർട്ടർ, ഷെഡ്യൂൾഡ് സർവീസുകൾ ആരംഭിച്ചു. സോർഗ് എൻ ഹൂപ് വിമാനത്താവളം ആണ് ഇതിന്റെ പ്രധാന അടിസ്ഥാനം. സുരക്ഷാ ലംഘനങ്ങൾക്ക് യൂറോപ്യൻ യൂണിയനിൽ നിരോധിച്ച വിമാനക്കമ്പനികളുടെ പട്ടികയിലാണ് ബ്ലൂ വിംഗ് എയർലൈൻസ്. യൂറോപ്യൻ യൂണിയൻ ട്രാൻസ്പോർട്ട് കമ്മീഷൻ ഉത്തരവിട്ട ഒരു തിരുത്തൽ പദ്ധതി നടപ്പിലാക്കിയ ശേഷം അവർ 2007 നവംബർ 28 ന് താൽക്കാലികമായി പട്ടികയിൽ നിന്ന് നീക്കം ചെയ്തു.
## വിമാനനിര

 
ബ്ലൂ വിംഗ് എയർലൈൻസിൽ താഴെ പറയുന്ന വിമാനങ്ങൾ ഉൾപ്പെടുന്നു. (as of 16 August 2014):





## അവലംബം


## ബാഹ്യ ലിങ്കുകൾ

* 
* Blue Wing Airlines

വർഗ്ഗം:സുരിനാമിലെ എയർലൈനുകൾ
വർഗ്ഗം:സുരിനാമിലെ കമ്പനികൾ
ലിലിയം കാനാഡെൻസ്

**കാനഡ ലില്ലി**, **വൈൽഡ്-യെല്ലോ ലില്ലി** അല്ലെങ്കിൽ **മീഡോ ലില്ലി** എന്നെല്ലാമറിയപ്പെടുന്ന **ലിലിയം കാനാഡെൻസ്** കിഴക്കൻ വടക്കേ അമേരിക്കയിലെ സ്വദേശിയാണ്. ഒന്റാറിയോ മുതൽ നോവ സ്കോട്ടിയ വരെയുള്ള തെക്ക് ജോർജിയയിലും അലബാമയിലുമായി ഇത് വ്യാപിച്ചുകിടക്കുന്നു. ന്യൂ ഇംഗ്ലണ്ടിലും അപ്പലചിയൻ മലനിരകളിലും, കനേഡിയൻ മാരിടൈംസ് പ്രവിശ്യയിലും ഇത് സാധാരണമാണ്. യൂറോപ്പിലും മറ്റ് സ്ഥലങ്ങളിലും ഇത് അലങ്കാരസസ്യമായി കൃഷിചെയ്യുന്നു.

ജൂണിൽ പൂക്കൾ ഉയർന്നുവരുന്നു. (താഴേക്ക് തൂങ്ങിക്കിടക്കുന്നു), മഞ്ഞ, ഓറഞ്ച് അല്ലെങ്കിൽ ചുവപ്പ്നിറങ്ങളിലുള്ള പൂക്കളിൽ പലപ്പോഴും ഇരുണ്ട പുള്ളികൾ കാണപ്പെടുന്നു. വൈറ്റ്-ടെയിൽഡ് മാനുകൾ ഇളന്തളിർ ഭക്ഷിക്കുന്നത് കാരണം നഗര, ഗ്രാമീണ പ്രദേശങ്ങളിൽ സസ്യം വളരെ കുറവാണ്.

പുഷ്പ മുകുളങ്ങളും വേരുകളും പരമ്പരാഗതമായി വടക്കേ അമേരിക്കൻ തദ്ദേശവാസികൾ ശേഖരിക്കുകയും ഭക്ഷിക്കുകയും ചെയ്യുന്നു.
## യുണൈറ്റഡ് സ്റ്റേറ്റ്സിലെ സംരക്ഷണ നില
ഇൻഡ്യാനയിൽ അപൂർവ്വ ഇനമായി ഇതിനെ പട്ടികപ്പെടുത്തിയിരിക്കുന്നു. ചൂഷണം ചെയ്യുന്നതിനാൽ ന്യൂയോർക്കിലും (സംസ്ഥാനം), റോഡ് ഐലൻഡിലും ടെന്നസിയിലും ഇതിന്റെ നിലനില്പിന് വംശനാശഭീഷണി നേരിടുന്നു.

## ചിത്രശാല

## അവലംബം

## ബാഹ്യ ലിങ്കുകൾ
* 
* 
* 
* 
* Connecticut Botanical Society 

വർഗ്ഗം:കാനഡയിലെ സസ്യജാലം
വർഗ്ഗം:കിഴക്കൻ അമേരിക്കൻ ഐക്യനാടുകളിലെ സസ്യജാലം
വർഗ്ഗം:ലിലിയം
വർഗ്ഗം:നാടൻ അമേരിക്കൻ ഭക്ഷണവിഭവങ്ങളിൽ ഉപയോഗിക്കുന്ന സസ്യങ്ങൾ
കാതറീൻ മക്നമാറാ

**കാതറീൻ ഗ്രേസ് മക്നമാറ** (ജനനം: നവംബർ 22, 1995) ഒരു അമേരിക്കൻ നടിയാണ്. എം.ടി.വിയുടെ കോമഡി പരമ്പരയായ ഹാപ്പി ലാൻഡിലെ ഹാർപർ മൺറോ, ഫ്രീഫോം ചാനലിന്റെ ഷാഡോഹണ്ടേർസിലെ ക്ലാരി ഫ്രേ എന്ന നായിക കഥാപാത്രം എന്നിവയുടെ പേരിലാണ് അവർ അറിയപ്പെടുന്നത്. 

## ജീവിതരേഖ
കാതറീൻ മക്നമാറ മിസോറിയിലെ കൻസാസ് സിറ്റിയിൽ ഉർസുലയുടെയും യു.എസ്. മിലിട്ടറിയിൽ ഉദ്യോഗസ്ഥനായിരുന്ന ഇവാൻ മക്നമാറയുടെയും ഒരേയൊരു കുട്ടിയായി ജനിച്ചു. മിസ്സൗറിയിലെ ലീ സമ്മിറ്റിൽ വളർന്ന അവർ 2011 ൽ കാലിഫോർണിയയിലെ ലോസ് ആഞ്ചലസിലേക്ക് താമസം മാറി. 

വളർന്നുകൊണ്ടിരിക്കുമ്പോൾ ഏതാനും വിഷയങ്ങളിൽ മക്നാമറ ഒരു മികച്ച വിദ്യാർത്ഥിയായിരുന്നു. അതിനാൽ ഭാഗികമായി വീട്ടിലിരുന്നുള്ള വിദ്യാഭ്യാസം നടത്തിയിരുന്നു. പതിനാലാമത്തെ വയസ്സിൽ അവരുടെ ഹൈസ്കൂൾ ഡിപ്ലോമ ലഭിക്കുകയും ചെയ്തു. 17-ആം വയസ്സിൽ ഡ്രെക്സൽ യൂണിവേഴ്സിറ്റിയിൽ നിന്നും ഭൂരിഭാഗം കോഴ്സ് പ്രവൃത്തികളും ഓൺലൈനിൽ പൂർത്തിയാക്കി ബിസിനസ് അഡ്മിനിസ്ട്രേഷനിൽ ബാച്ചിലർ ഓഫ് സയൻസ് ബിരുദം നേടുകയും ചെയ്തു.  2015 നവംബറിൽ ജോൺസ് ഹോപ്കിൻസ് യൂണിവേഴ്സിറ്റിയിൽ അപ്ലൈഡ് എക്കണോമിക്സിൽ മാസ്റ്റർ ഓഫ് സയൻസ് ഡിഗ്രിയ്ക്കു പഠിച്ചിരുന്നു. 

## അവലംബം